Minuri/sinhala-corpus-wikipedia huggingface dataset:
මෙහි දෘශ්‍ය ප්‍රයෝග සහ ඛිල්ජි ලෙස සිං කළ නිරූපණය විචාරක පැසසුමට ලක්වූ නමුත්, කථාපෙළ සහ දීර්ඝභාවය වැනි කරුණු විවේචනයට ලක් විය
එසේම ගතානුගතික ලෙස ඛිල්ජි දුෂ්ට මුස්ලිම් රජකු ලෙසත්, රතන් සිං ධාර්මික හින්දු රජකු ලෙසත් නිරූපණය කොට තිබීම කෙරෙහි ද විචාරක අප්‍රසාදය පළ විය

කථාපුවත 
මෙම චිත්‍රපටය පද්මාවත්හි සඳහන් වන ජනප්‍රවාදගත හින්දු රාජ්පුත් රැජිනක වන රාණි පද්මිණීගේ දිවිය අලලා ප්‍රබන්ධ කළ එකකි
පද්මාවත් අනුව ඇය මෙවාරයේ රාජ්පුත් පාලකයා වූ රාණා රාවල් රතන් සිංගේ බිසව වූවා ය
1303දී, දිල්ලි සුල්තාන් අධිරාජ්‍යයේ තුර්කි පාලකයා වූ අලාඋද්දීන් ඛිල්ජි රාජ්පුතානාවේ චිතෝර් බලකොටුව වටලෑමට ආක්‍රමණයක් මෙහෙයවී ය
පද්මාවත් අනුව, ඛිල්ජි මෙම ආක්‍රමණය මෙහෙයවූයේ රාණි පද්මිණීව අල්ලා ගැනීමට ඔහු තුළ වූ ආශාව නිසායි
චරිත නිරූපණය 

 දීපිකා පඩුකෝන්, රාණි පද්මිණී ලෙස
 ෂාහිඩ් කපූර්, රාවල් රතන් සිං ලෙස
 රන්වීර් සිං, අලාඋද්දීන් ඛිල්ජි ලෙස
 ජිම් සර්භ්, මලික් නායිබ් කෆූර් ලෙස
 ආදිති රාඕ හයිදරි, මෙහ්රුන්නිසා ලෙස

නිෂ්පාදනය 
චිත්‍රපටයේ පූර්ව-නිෂ්පාදනය ඇරඹුණේ 2016 ජූලි මස ය
එම මාසයේම පිළිවැයුම් ගායිකා ශ්‍රේයා ඝෝෂාල් මෙම චිත්‍රපටය සඳහා භන්සාලි විසින් නිර්මිත ගීතයක් ගායනය කරන බවට රාවයක් පැතිරගියේ ය
රාණි පද්මිණී සහ රාවල් රතන් සිංගේ චරිත සඳහා භන්සාලිගේ මුල් තේරීම වූයේ ඓශ්වර්යා රායි සහ සල්මන් ඛාන් ය
නමුත් ඔවුහු දෙදෙන එක්ව රංගනයේ යෙදීම ප්‍රතික්ෂේප කළහ
බොහෝ මාධ්‍ය වාර්තා මගින් අනුමාන කෙරුණේ භන්සාලිගේ ගොලියොන් කි රාස්ලීලා රාම්-ලීලා (2013) සහ බාජිරාඕ මස්තානි (2015) යන චිත්‍රපටවල ප්‍රධාන චරිත නිරූපණය කළ රන්වීර් සිං සහ දීපිකා පඩුකෝන් මෙම චිත්‍රපටයේ අලාඋද්දීන් ඛිල්ජි සහ රාණි පද්මිණීගේ චරිත සඳහා භන්සාලි විසින් තෝරාගත් බවයි. පෙර චිත්‍රපටවල ඔවුන් සමග සම-රංගනයේ යෙදුණු ප්‍රියංකා චොප්රා ද මෙහි තේමා චරිතය නිරූපණය සඳහා සැලකිල්ලට ගැනිණි
2017 ජනවාරියේ දී, භන්සාලි විසින් චොප්රා මෙම චිත්‍රපටයේ පසුබිම් චරිතයක් නිරූපණයට තෝරාගත් බවට වාර්තා පල විය
කෙසේනමුත්, 2017 අප්‍රේල් මස චොප්රා මෙම චිත්‍රපටයට තමන් සම්බන්ධ නොවන බව ප්‍රකාශ කළා ය
2016 ඔක්තෝබරයේ දී නිවේදනය කෙරුණේ මෙම චිත්‍රපටය නිෂ්පාදනය සඳහා භන්සාලි වයාකොම් 18 ‍මෝෂන් පික්චර්ස් සමග අත්වැල් බැඳගනු ඇති බවත්, සිං සහ දීපිකා සමග ෂාහිඩ් කපූර් මෙහි රාවල් රතන් සිංගේ චරිතය නිරූපණය කරන බවත් ය
මාධ්‍ය මගින් අනුමාන කළේ ෂාරුක් ඛාන් ඇතුළු බොහෝ ප්‍රමුඛ පෙළේ බොලිවුඩ් නළුවන් චිත්‍රපටයේ රඟපෑම ප්‍රතික්ෂේප කළේ එය කාන්තාවක්-කේන්ද්‍ර කරගත් තේමාවකින් යුක්ත වූ නිසා බවයි.

මතභේද 
2017 ජනවාරි මස ජායිපූර්හි රූගත කිරීම් අතරතුර, ජායිගාර් බලකොටුවේ පසුතලයෙහි ශ්‍රී රාජ්පුත් කර්ණි සේනා නම් සංවිධානය විරෝධතාවන්හි යෙදුණේ භන්සාලි මෙම චිත්‍රපටය තුළ ඉතිහාසය විකෘති කරන බවට චෝසනා කරමිනි
ඔවුහු පසුතලය විනාශ කිරීමට ද ප්‍රයත්න දැරූහ
2017 මාර්තු 6, මෙම සාමාජිකයින් චිතෝර්ගාර් බලකොටුවට කඩාවැදී එයට හානි කළ අතර, රාණි පද්මිණීගේ මාලිගයේ තැන්පත් කළ කැඩපත් බිඳ දමා ඇත
ඉන්දියාවේ පුරාවිද්‍යා දොපර්තමේන්තුවේ නිල ලේඛන අනුව, මෙම කැඩපත් මීට වසර 40කට පෙර චිතෝර්ගාර් බලකොටුවෙහි තැන්පත් කළ ඒවායි
2017 මාර්තු 15 දින, හඳුනා නොගත් ම්ලේච්ඡයන් පිරිසක් විසින් කොල්හාපූර්හි මෙම චිත්‍රපටය සඳහා ඉදිකළ පසුතලයට හානි කොට ගිනි තබන ලදී
මෙහි දී චිත්‍රපටයේ පසුතල, වස්ත්‍ර සහ ආභරණය ගිනිබත් විය
සංගීතය 
චිත්‍රපට ස්වරාමාලා රචනා කරන ලද්දේ සංජේ ලීලා භන්සාලි විසිනි
චිත්‍රපටයේ අන්තර්ගත වන ගීත සංජේ ලීලා භන්සාලි විසින් රචිත ඒවා වනු ඇත
ශ්‍රේයා ඝෝෂාල් මේ වනවිටත් ගීතයක් ගායනා කොට ඇත
ඇය මෙම චිත්‍රපටයේ ගීත හතරක් ගායනා කරනු ඇත
දීපිකා පඩුකෝන් දායක වන රාජස්ථානි ජන නර්තනයක් වන ඝූමාර් නර්තාංගයක් චිතෝර්ගාර් බලකොටුවේ ඇතුළතට සමාන අයුරින් සැකසූ පසුතලයක රූගත කොට ඇත
ඝෝෂාල්ට අනුව "චිත්‍රපටයේ අලංකාර කිහිපයක් ගීත ඇතුළත් වේ
මෙහි ජන සංකලනය, ජීවමාන ගතියටත් වඩා විශාල සැකසුම් ආදිය විශිෂ්ට ය
මෙය විශේෂ සංග්‍රහයක් වනු ඇත
"

ආශ්‍රේයයන්

බාහිර සබැඳි

 
 පද්මාවතී සඳහා බොලිවුඩ් හංගමාහි ඇති ගිණුම

2017 චිත්‍රපට
2010 දශකයේ හින්දි-භාෂා චිත්‍රපට
ඉන්දියානු චිත්‍රපට
ඉන්දියානු ඓතිහාසික චිත්‍රපට
ඉන්දියානු වීරකථා චිත්‍රපට
ඓතිහාසික වීරකථා චිත්‍රපට
චිත්‍රපට තුළ ඉන්දියාවේ ඉතිහාසය
සංජේ ලීලා භන්සාලි අධ්‍යක්ෂණය කළ චිත්‍රපට
රාජස්ථානය පසුබිමෙහි නිර්මාණය වූ චිත්‍රපට
පුරාතන ඉන්දියාව පසුබිමෙහි නිර්මාණය වූ චිත්‍රපට
13වන සියවස පසුබිමෙහි නිර්මාණය වූ චිත්‍රපට
තිරගත වීමට නියමිත හින්දි-භාෂා චිත්‍රපට
රාජස්ථානයේ රූගත වූ චිත්‍රපට
රාජකීයයන් පිළිබඳ චිත්‍රපට
ඩෙන්ඩෙරා ආලෝකය යනු ඊජිප්තුවේ ඩෙන්ඩෙරා දේවස්ථාන සංකීර්ණයේ හාතෝර් දේවස්ථානයේ ශෛලමය කැටයම් තුනක (තනි එකක් සහ ද්විත්ව නිරූපණයක්) නිරූපණය කොට ඇති යෝජිත පුරාතන ඊජිප්තු විද්‍යුත් ආලෝකකරණ තාක්ෂණයකි
මෙම කැටයමට ඇතැම් ඉතිහාසඥයන්‍ අතර වැදගත්කමක් හිමිව ඇත්තේ එහි වූ සංකේත ඇතැම් නූතන විද්‍යුත් ආලෝකකරණ ක්‍රමවලට සමානත්වයක් පෙන්වන හෙයිනි
බහුතරයක් ඊජිප්තුවේදීන් විශ්වාස කරන්නේ මෙය ඊජිප්තු පුරාණෝක්තිවේදයේ හුදු සංකේතාත්මක රූ පමණක් බව ය
අර්ථ නිරූපණය

මුඛ්‍යධාරා මතය
ඊජිප්තුවේදීන්ගේ මතය වන්නේ මෙම කැටයම මගින් ඊජිප්තු පුරාණෝක්තිවේදයේ සංකල්ප නිරූපණය කෙරෙන ඩ්ජෙඩ් කුළුණක් සහ සර්පයකු මුදාහරින නෙළුම් මලක මිත්‍යාමය නිරූපණයක් බවයි. ඩ්ජෙඩ් කුළුණ යනු ස්ථාවරත්වයේ සංකේතයක් වන අතර, එය ඔසිරිස් දෙවියන්ගේ කොඳු නාරටිය යනුවෙන් ද අර්ථ දැක්වේ
කුළුණු හිස සෑදී ඇති තිරස් රේඛා හතරෙන් මිනිස් අත් දෙකක් පැනනගින අයුරු දක්වා ඇත්තේ ඩ්ජෙඩ් කොඳුනාරටියේ ස්වභාවය සිහිපත් කරමිනි
අත් මගින් නෙළුම් මල තුළ වූ සර්පයා ඇද තබා ගනියි
නෙළුමෙන් විහිදෙන සර්පයා මගින් වාර්ෂික නයිල් ජලගැලුම් හා සම්බන්ධ සශ්‍රීකත්වය සංකේතවත් කෙරේ
අමතර මතය
ප්‍රධාන මතය හා සැසඳීමේ දී තවත් විකල්ප කල්පිතයක් ද ඇති අතර, ඉන් කියැවෙන්නේ එම කැටයම මගින් පුරාතන ඊජිප්තු විද්‍යුත් තාක්ෂණය නිරූපණය වන බවයිත මේ සඳහා පාදක කොටගෙන ඇත්තේ නූතන උපාංගවලට (ගයිස්ලර් නළ, කෲක්ස් නළ, සහ චාප ලාම්පු) මෙය දක්වන සමාන පෙනුමයි
විදුලි පහන් පිළිබඳ වන මෙම හාස්‍යජනක මතය සඳහා ජේ. එන්. ලොකියර්ගේ ආශ්‍රේයයක් වන සොහොන්ගැබ්වලින් දැලි තැන්පතු හමුනොවීමේ කරුණ ඇතැම් අවස්ථාවල දී මෙම අර්ථනිරූපණය සඳහා තර්කයක් ලෙස භාවිතා වේ (තවත් තර්කයකින් කියැවෙන්නේ පරාවර්තන කැඩපත් සහිත පද්ධතියක් භාවිතා වූ බවයි)
මෙම මතයට පක්ෂව අදහස් දක්වන්නෝ මේ බවට තර්ක කිරීමට "තඹ ඵලකවලින් ආවරණය කළ උස් කුඹ ගස්" පිළිබඳ සටහනක් ඉදිරිපත් කරති
නමුත් ආචාර්ය බොල්කෝ ස්ටර්න් කුළුණුවල (සම්බන්ධ අටලුවලට වඩා උසින් අඩු) මුදුන් තඹවලින් ආවරණය කිරීමට හේතුව විද්‍යුතය හෝ අකුණු ගැසීම් සමග සම්බන්ධ නොවන බව රචනා කොට ඇත
ඊජිප්තුව තුළ විද්‍යුතය උත්පාදනයට යම්කිසි දෙයක් භාවිත වූ බවට කිසිදු සාක්ෂියක් හමුනොවන නිසා මෙය හුදු මායාමය අදහසක් මිස තාක්ෂණික අදහසක් නොවන බව ඔහු කියයි
මේවාත් බලන්න 
 බැග්ඩෑඩ් බැටරිය
 කාලව්‍යතික්‍රමය
 ඊජිප්තු පුරාණෝක්තිවේදය
 ව්‍යාජ පුරාවිද්‍යාව
 OOPart

ආශ්‍රේයයන්

බාහිර සබැඳි

 ඩෙන්ඩෙරා කැටයම්, කැච්පෙනී මිස්ට්‍රීස්
ෆ්‍රෑන්ක් ඩෝර්නෙන්බර්ග්, ඊජිප්තුවේ විදුලි ආලෝක
2004. (සංස්
ඊජිප්තුවරුන් සතුව විද්‍යුතය නොපැවති බවට වන විශ්ලේෂණයක්)
ඊජිප්තුවේදය
නොගැළපෙන පුරාවස්තු
ව්‍යාජපුරාවිද්‍යාව
තාපදීප්ත ආලෝක බල්බ
බුද්ධාගමෙහි එන ගෞතම බුදුන් වහන්සේ, විෂ්ණු (ලාංකික ජන දේව විශ්වාසයක් වන උපුල්වන් දෙවියෝ නොවෙති) දෙවියන්ගේ අවතාරවලින් එකක් යැයි වෛෂ්ණව හින්දු ආගමිකයෝ සලකති
විෂ්ණුගේ ‍දශාවතාර අතුරින් නව වන අවතාරය බුදුන් වහන්සේ යැයි ඔවුහු විශ්වාස කරති
හින්දු ආගම තුළ උන් වහන්සේ නිරූපණය කොට ඇති අයුරු විවිධත්වයක් පෙන්වයි. පුරාණ වැනි ඇතැම් ග්‍රන්ථ තුළ, උන් වහන්සේ වෛදික ඉගැන්වීම් නොසලකා හරින්නන් නොමඟ යැවීමට උපන් පුද්ගලයකු යැයි සඳහන් කොට ඇත
නමුත් වෛෂ්ණව කිවි ජයදේවගේ ගීතගෝවින්දය වැනි වෙනත් කෘතිවල සඳහන් වන්නේ විෂ්ණු බුදුන් වහන්සේ ලෙසින් උපත ලැබූයේ ඉගැන්වීමට සහ සත්ත්වයාගේ හිංසාව අවසන් කිරීමට බවයි.

බෞද්ධයෝ බුදුන් වහන්සේ යනු විෂ්ණුගේ අවතාරයකැයි පිළි නොගනිති
බුදුන් වහන්සේ මෙසේ සම්බන්ධ කොට දැක්වීම හින්දු ආගමිකයන් බුද්ධාගම අවශෝෂණය කරගැනීමට සිදුකළ උත්සාහයක් විය හැක
හින්දු ආගම බුදුන් වහන්සේ අවතාරයක් ලෙස ඇතුළත් කර ඇතිවා සේම, බෞද්ධ පුරාවෘත්තවල ද ජාතක කථා තුළ ක්‍රිෂ්ණ පිළිබඳ ඇතුළත් කොට ඇත
එහි ක්‍රිෂ්ණ (විෂ්ණුගේ අවතාරයකි) යනු බුදුන් වහන්සේගේ පෙරභවයක උන් වහන්සේගෙන් අධ්‍යාපනය ලද පුද්ගලයකු යැයි සඳහන්ව ඇත
හර්මාන් ඕල්ඩ්න්බර්ග්, තෝමස් රීස් ඩේවිඩ්ස් සහ පර්වේපල්ලි රාධාක්‍රිෂ්ණන් සඳහන් කොට ඇත්තේ මෙම ආගම් දෙක අතර සමානතා බොහෝ ඇති බවයි.

විෂ්ණුගේ අවතාරය

පුරාතන යුගයේ සිටම, හින්දු ආගමට බුදුන් වහන්සේ වැදගත් පුද්ගලයකු විය
බුදුන් වහන්සේ කෙරෙහි වූ හින්දු මත (බ්‍රාහ්මණ සම්ප්‍රදාය) කිසිදින නියත හෝ ස්ථාවර එකක් වූයේ නැත
බෞද්ධ තාර්කික අංග, දේවවේදය, ශබ්ද මාලාව සහ සංකල්ප සමග ඒවා ක්‍රියාකාරීව තර්කයෙහි යෙදී ඇත
වඩාත් මෑතක දී බ්‍රාහ්මණික ක්‍රමය තුළ උපත ලබා හැදී වැඩුණු පුද්ගලයකු ලෙස සිද්ධාර්ථයන්ගේ පුද්ගලතාව ද මෙසේ වාද විවාදයන්ට ලක්වූ කරුණකි
හින්දු පුරාණෝක්තිවේදය තුළ වූ එවන් සංකලනයක් වන්නේ බුදුන් වහන්සේව විෂ්ණුගේ නවවන අවතාරය ලෙස සැලකීමයි
13වන සියවසේ වැදගත් වෛෂ්ණව කවියකු වූ ජයදේවගේ ගීත ගෝවින්දයේ දශාවතාර ස්තෝත්‍රය තුළ බුදුන් වහන්සේ විෂ්ණුගේ දශාවතාර අතුරින් එකක් ලෙස දක්වා ඇති අතර, එහි පහත පරිදි යාඥාවක් ඇතුළත් ය
ප්‍රධාන වශයෙන්ම අහිංසාව මූලික කරගත් බුදුන් වහන්සේ විෂ්ණුගේ අවතාරයක් ලෙස සැලකීම ක්‍රිෂ්ණ සවිඥානකතාව සඳහා අන්තර්ජාතික සංගමය වැනි නූතන වෛෂ්ණවීය සංවිධාන ගණනාවක් තුළ ජනප්‍රිය ඇදහීමක් බවට පත්ව ඇත
බුදුන් වහන්සේ හින්දුවරයකු බවට වන ප්‍රකාශ

බුදුන් වහන්සේව සිය ආගමික මතය තුළට ඇතුළත් කොට දක්වන හින්දු පිළිගැනීම සත්‍යදැයි විද්වතුන්ගේ මතභේදයට ලක්ව ඇත
විෂ්ණුගේ අවතාරයක් යැයි පැවසුණ ද, හින්දු ආගම තුළ ක්‍රිෂ්ණ සහ රාම මෙන් උන් වහන්සේ වන්දනයට ලක්වන්නේ කලාතුරකිනි
ජෝන් හෝල්ට් අනුව, බුදුන් වහන්සේ විෂ්ණුගේ අවතාරයක් ලෙස සලකන්නට පටන් ගෙන ඇත්තේ පුරාණ රචනා වූ සමයේ වන අතර, එමගින් උන් වහන්සේ බ්‍රාහ්මණ චින්තනයට යටත් බව හුවා දැක්වීම අරමුණු කෙරිණි
හෝල්ට්, ඉන්දියාවේ, ශ්‍රී ලංකාවේ සහ දුකණු ආසියාවෙන් පිටත විවිධ විද්වතුන් වැඩිදුරටත් පවසන්නේ, යටත්විජිත යුගය සහ පසුකාලීනව බුදුන් වහන්සේව හින්දු දර්ශනය තුළට ඇතුළත් කිරීමට දරන උත්සාහයන් ජාතිකවාදී දේශපාලන න්‍යාය පත්‍රයන් බවත්, එහි දී "බුදුන් වහන්සේව ඉන්දියානු ඉතිහාසයේ සහ සංස්කෘතියේ ස්වදේශික ජාතිකවාදී සංකේතයක් ලෙස විජයග්‍රාහීව පුනරුච්චාරණය කොට ඇති බවයි"
හර්මාන් ඕල්ඩ්න්බර්ග්, තෝමස් රීස් ඩේවිඩ්ස් සහ සර්වේපල්ලි රාධාක්‍රිෂ්ණන් වැනි ඇතැම් විද්වතුන් පවසා ඇත්තේ මෙම ආගම් දෙක අතර පොදු කරුණු ගණනාවක් පවතින බවයි. බ්‍රිතාන්‍ය විද්වතකු සහ පාලි ග්‍රන්ථ සංගමයේ ආදිකර්තෘ වන රීස් ඩේවිඩ්ස්ට අනුව, බුදුන් වහන්සේ "උපත ලබා, හැදී වැඩී, ජීවත්ව මියගියේ හින්දුවරයකු ලෙස ය"
බුදුන් වහන්සේ හින්දු ආගමේ ප්‍රතිවාදියකු වූ බව හෝ "අසාධාරණ, පීඩාකාරී සහ වංචනික" යැයි පැවසෙන ක්‍රමය විනාශ කිරීමට උන් වහන්සේ තැත් කළ බව දුර්මතයක් යැයි ඔහු කියයි
ඉන්දුවේදියකු සහ බෞද්ධ අධ්‍යන මහාචාර්යවරයකු වන රිචඩ් ගොම්බ්‍රිච් වැනි විද්වතුන් පවසා ඇත්තේ බුදුන් වහන්සේ සමාජ ප්‍රතිසංස්කරණ පසුපස හෝ කුල ක්‍රමයට එරෙහිව හඹා නොගිය බවත්, උන් වහන්සේගේ අරමුණ වූයේ සිය ශ්‍රාවකයින්ගේ මෝක්ෂය උදා කරලීම බව ය
ගොම්බ්‍රිච් පවසන්නේ නූතනවාදීන් මෙම "බටහිර කතුවරුන් අතින් සිදුවූ අත්වැරදීම" උකහාගෙන ඇති බවයි. ඔක්ස්ෆර්ඩ් මහාචාර්යවරයකු සහ පසුව ඉන්දියාවේ ජනාධිපති බවට පත් රාධාක්‍රිෂ්ණන් පවසන්නේ "බුදුන් වහන්සේ තමන් නව ආගමක් පතුරුවන්නේ යැයි නොසිතූ" නිසා උන් වහන්සේ හින්දුවරයකු බවයි"
ග්‍රන්ථ

බුදුන් වහන්සේ විෂ්ණුගේ අවතාරයක් ලෙස සඳහන් කෙරෙන පුරාණ සහ වීරකාව්‍ය ග්‍රන්ථ පහත පරිදි වේ
හරිවසංය (1.41)
විෂ්ණු පුරාණය (3.18)
භගවත පුරාණය (1.3.24, 2.7.37, 11.4.23) 
ගරුඩ පුරාණය (1.1, 2.30.37, 3.15.26) 
අග්නි පුරාණය (16)
නාරදීය පුරාණය (2.72)
ලිංග පුරාණය (2.71)
පද්ම පුරාණය (3.252)

පුරාණික ග්‍රන්ථවල උන් වහන්සේ විෂ්ණුගේ දශ අවතාර අතුරින් එකක් ලෙස, විශේෂයෙන් නවවන අවතාරය ලෙස සඳහන් කොට ඇත
උන් වහන්සේ අවතාරයක් ලෙස සඳහන් වන තවත් වැදගත් ලේඛනයක් වන්නේ පරාශාරගේ බෘහත් පරාශාර හෝරා ශාස්ත්‍ර (2
1-5/7) ග්‍රන්ථයයි
අර්ථ නිරූපණ

හෙල්මත් වොන් ග්ලේසනැප් යෝජනා කරන්නේ මෙම සංවර්ධනයන් බුද්ධාගම සාමකාමී ලෙසින් අවශෝෂණය කරගැනීමට මෙන්ම බෞද්ධයන් වෛෂ්ණව ආගම වෙත නැඹුරු කරගැනීමට වූ හින්දු අපේක්ෂාව නිරූපණය කරන බවයි.

මෙහි සඳහන් වන එක් "බුද්ධ" නමැති පුද්ගලයකු ජීවත් වූ කාලය අතිශයින්ම පරස්පර වන අතර, එම පුද්ගලයා ක්‍රි
ව. 500 අවට කාලයේ වසර 64ක් ජීවත් වූ බවත් සඳහන් වේ
එම තැනැත්තා වෛදික ආගම අනුගමනය කරමින් ඇතැම් පුද්ගලයන්ව මරාදැමූ බවත්, ඔහුගේ පියා ජින නම් වූ බවත් සඳහන් වේ
මෙම පුද්ගලයා සිද්ධාර්ථ ගෞතම බුදුන් වහන්සේ නොව වෙනත් පුද්ගලයකු බැව් පෙනේ
ප්‍රතිමා ශිල්පයේ අන්‍යෝන්‍ය භාවිතය
චක්‍රය ඓතිහාසිකව විෂ්ණුගේ ධර්මයේ සංකේතයක් වන අතර, ධර්මචක්‍රය බුද්ධාගමේ බුදුන් වහන්සේගේ ධර්මයේ සංකේතයක් ලෙස සැලකේ.

පූජිත චරිත අන්‍යෝන්‍ය භාවිතය
හින්දු ආගම බුදුන් වහන්සේ සිය පුරාණෝක්තිවේදය තුළට ඇතුළු කරගෙන ඇතිවා සේම, බුදු දහම තුළ ද හින්දු දෙවි ක්‍රිෂ්ණ සිය පුරාණෝක්තිවේදය තුළට ඇතුළු කරගත් අවස්ථා හමුවේ
නිදසුනක් ලෙස බුද්ධාගමේ ජාතක කථා තුළ ක්‍රිෂ්ණගේ කථාව හමුවීම දැක්විය හැක
විධුරපණ්ඩිත ජාතකය තුළ මධුරා (සංස්කෘත
මථුරා), ඝට ජාතකය තුළ කංස, දේවගබ්භා (සංස්කෘත
දේවිකා), උපසාගර හෙවත් වසුදේව, ගෝවද්ධන (සංස්කෘත
ගෝවර්ධන), බලදේව (බලරාම), සහ කණ්හ හෙවත් කේසව (සංස්කෘත
ක්‍රිෂ්ණ, කේෂව) යන නාමයන් හමුවේ
අර්ජුන සහ ක්‍රිෂ්ණ අතර සම්බන්ධතාව ජාතක කථා තුළ හමු නොවේ
බෞද්ධ ප්‍රභේදයෙහි, සිය පුත්‍රයා මියයයාමත් සමග ක්‍රිෂ්ණ අතිශයින් හඬා වැළපෙන අතර, ක්‍රිෂ්ණට පාඩමක් ඉගැන්වීමට ඝටපණ්ඩිත උමතු ස්වභාවයක් මවා පායි
ඔහුගේ සොහොයුරන් බීමත්ව එකිනෙකා නසාගත් අයුරු ද ජාතක කථාවල සඳහන් වේ
බෞද්ධ පුරාවෘත්තයෙහි ක්‍රිෂ්ණ මියයන්නේ ජාර නම් දඩයම්කරුගේ දෑතෙහි ය
ඌරකුට විදින හීයක් ක්‍රිෂ්ණගේ පාදය පසාරු කරයන අතර, එහි දී ඇතිවන තුවාලය හේතුවෙන් ක්‍රිෂ්ණ මියයයි
ඝට ජාතකය අවසානයේ බෞද්ධ ග්‍රන්ථයෙහි සඳහන් වන්නේ බුදුන් වහන්සේගේ ප්‍රධාන ශ්‍රාවකයකු වූ සාරිපුත්ත තෙරුන් වහන්සේ එම ආත්මයේ ක්‍රිෂ්ණ ලෙස උපත ලද බවයි
බෞද්ධ ජාතක කථාවල ක්‍රිෂ්ණ-වාසුදේව පෙර ආත්මයේ බුදුන් වහන්සේගේ ශ්‍රාවකයකු වූ බව සඳහන් කරන විට, හින්දු ග්‍රන්ථ බුදුන් වහන්සේව විෂ්ණුගේ අවතාරයක් ලෙස සලකා ඇත
බුද්ධාගම සහ හින්දු ආගම අතර වෙනස්කම්

හින්දු ආගම තුළ බුදුන් වහන්සේ විෂ්ණුගේ අවතාරයක් ලෙස ඇතුළත් කොට තිබුණ ද, මෙම ආගම් දෙක බෙහෙවින් වෙනස් ය
හින්දු ආගම සහ අනෙකුත් ප්‍රධාන ඉන්දියානු ආගම් සේම බුද්ධාගම තුළ ද සෑම දෙයක්ම අනිත්‍ය (අනිච්ඡ) බව ස්ථිරව ප්‍රකාශ කරයි
නමුත් එම ආගම් මෙන් නොව සත්ත්වයා තුළ ස්ථිර ආත්මයක් නොපවතින බව (අනත්තා) බුදු දහම සඳහන් කරයි
නොවෙනස් දෙයක් පවතින බවට වන අවිද්‍යාව හෙවත් නොදැනීම (අවිජ්ජා) බුදු දහම තුළ වැරදි වැටහීමක් ලෙස අර්ථ දැක්වෙන අතර, එය දුකට ප්‍රධාන හේතුවක් ද වේ
පුනර්භවය අනුමත කළ බුදුන් වහන්සේ ඒ පිළිබඳ දේශනා කළහ
මෙමගින් සත්ත්වයා ජීවිත අනුප්‍රාප්තියක් ඔස්සේ ගමන්ගන්නා බවත්, සවිඥානක ජීවිතයක් තුළ ප්‍රතිසන්ධිය ලබමින් මියයමින් දිවිගෙවන බවත් ය
බෞද්ධ චින්තනය තුළ, මෙම පුනර්භවය සමග හින්දු සහ ජෛන ආගම්වල සඳහන් වන ආත්මයක් සම්බන්ධ නොවේ
බුදු දහම අනුව, ආත්ම සංකල්පය අසත්‍ය වේ
පිළිගැනීම
දාලිත් නායකයකු වූ බී. ආර්. අම්බේඩ්කාර් 1935දී හින්දු ආගම අත්හැර බුද්ධාගම වැළඳ ගැනීමට ඔහු තුළ වූ අභිප්‍රාය ප්‍රකාශයට පත්කළ අතර, වසර 20කට පසුව බුද්ධාගම වැළඳගත්තේ ය
ඔහු බුදුන් වහන්සේ විෂ්ණුගේ අවතාරයක්ය යන්න ප්‍රතික්ෂේප කළේ ය
දාලිත් බෞද්ධ ව්‍යාපාරයේ දී ඔහු ලබාදුන් ප්‍රතිඥා 22න් 5වන ප්‍රතිඥාව වූයේ "බුදුන් වහන්සේ විෂ්ණුගේ අවතාරයක්ය යන්න මම විශ්වාස නොකරමි
මෙය හුදු උමතුවක් සහ අසත්‍ය ප්‍රචාරයක් බව මම විශ්වාස කරමි
"

ඩොනල්ඩ් ස්වියරර් අනුව, බුදුන් වහන්සේ හින්දු ආගම තුළ පිළිගැනීම උන් වහන්සේගේ බලපෑමේ විවිධත්වය පෙන්නුම් කරයි
ස්වියරර් පවසන්නේ බුදු දහම තුළ පවා, ථෙරවාද, මහායාන, ටිබෙට්, ජපන් සහ වෙනත් සම්ප්‍රදායයන් තුළ උන් වහන්සේ සහ උන් වහන්සේගේ අදහස් වෙනස් අයුරින් දක්නා ඇති බවයි. මීට සමාන අයුරින්, විවිධ හින්දු සම්ප්‍රදායයන් තුළ බුදුන් වහන්සේ විවිධ අයුරින් අර්ථ නිරූපණය කොට ඇත
ශ්‍රී ලංකාවේ උපන් බෞද්ධ භික්ෂුවක සහ පරිවර්තකයකු වන නාරද මහා තෙරුන් වහන්සේ පවසන්නේ බුදුන් වහන්සේ හින්දු දෙවි විෂ්ණුගේ අවතාරයක් හෝ ගැලවුම්කරුවකු නොවන බවයි. උන් වහන්සේ සඳහන් කරන්නේ බුදුන් වහන්සේ සිය ශ්‍රාවකයන්ට දේශනා කළේ තම්නගේ විමුක්තිය උදෙසා බාහිර දේවතාවකු මත රඳානොපැවතී, තමන් මතම රඳාපවත්නා ලෙසයි
එසේම තමන්ගේ අයහපත් ක්‍රියාවල ප්‍රතිඵලවලින් තමන්ව මුදවා ගන්නට දෙවිවරුනට නොහැකි බවත්, හුදෙක් පිරිසුදු භාවය තමන්ගේම ක්‍රියා මත රඳා පවතින බවයි. බුදුන් වහන්සේ සිය ශ්‍රාවකයනට දේශනා කළේ තමන් හුදු ආචාර්යවරයකු පමණක් බවත්, විමුක්ති මාර්ගය වෙත පියනැගිය යුත්තේ තමන් බවත් උන් වහන්සේ කියයි
මේවාත් බලන්න
 සංහ්යාං ආදි බුද්ධ
 බ්‍රහ්මන්
 බුද්ධාගම සහ හින්දු ආගම
 බුදු දහම තුළ දෙවියෝ
 ඉන්දියානු ආගම්

ආශ්‍රේයයන්

බුද්ධාගම සහ වෙනත් ආගම්
විෂ්ණුගේ ස්වරූප
ගෞතම බුදුන් වහන්සේ
හින්දු ආගම සහ වෙනත් ආගම්
උරෝස්ථිය යනු පපුව මධ්‍යයේ පිහිටි ටයිපටියක හැඩය ඇති පැතලි අස්ථියකි
උරස් කූඩුවේ පූර්ව පෙදෙස තනමින් මෙය කාටිලේජ ඔස්සේ පර්ශු සමග සම්බන්ධ වේ
මෙය හෘදය, පෙනහැලි, සහ ප්‍රධාන රුධිර වාහිනී හානිවලින් ආරක්ෂා කරයි
උරෝස්ථිය ප්‍රධාන කලාප තුනකින් යුක්ත ය
උරෝස්ථි මිට, දේහය සහ අසිපත් ප්‍රසරය එම ප්‍රදේශ වේ
මෙය සිරුරේ පිහිටි විශාලතම සහ දිගුම පැතලි අස්ථිවලින් එකකි
මෙයට අනුරූප ඉංග්‍රීසි වදන වන “sternum” යන්න පපුව යන අරුතැති ග්‍රීක στέρνον වදනින් සම්භවය වූවකි
ව්‍යූහය
උරෝස්ථිය පපුවේ පූර්ව මධ්‍ය පෙදෙස තනන දිගු පැතලි අස්ථියකි
උරෝස්ථියේ මුදුන අක්ෂකාස්ථිවලට ආධාරවන අතර, එහි පැති කෙළවරවල් පළමු පර්ශු යුගල හතේ පර්ශුක කාටිලේජ සමග සම්බන්ධ වේ
උරෝස්ථියේ ඇතුළු පෘෂ්ඨය උ‍රෝස්ථිපෙරකාඩීය බන්ධනි සම්බන්ධ වන ස්ථානයකි
එහි මුදුන sternocleidomastoid muscle පේශිය සමග ද සම්බන්ධ ය
උරෝස්ථිය ප්‍රධාන කොටස් තුනකින් සමන්විත ය
ඒවා ඉහළ සිට පහළට පිළිවෙලින් පහත පරිදි වේ
උරෝස්ථි මිට
 දේහය
 අසිපත් ප්‍රසරය

ස්වාභාවික පිහිටුමේ දී, උරෝස්ථිය පහළින් සහ ඉදිරියෙන් මඳක් ආනතව පිහිටා ඇත
පූර්ව දෙසින් එය මඳක් උත්තල අතර, පසුපසින් මඳක් අවතල ය
ඉහළින් මඳක් පුළුල්වන එය "T" අක්ෂරයක හැඩයෙන් යුතු අතර, උරෝස්ථි මිට දේහයට සම්බන්ධ වන ස්ථානයේ දී එය මඳක් පටු වී ඇත
අනතුරුව උරෝස්ථි දේහයේ මධ්‍යයේ සිට මඳක් පහළට යන තෙක් එය නැවතත් පුළුල් වන අතර, පහළ අන්තයට යාමේ දී එය ක්‍රමයෙන් පටු වේ
වැඩිහිටියන් තුළ, උරෝස්ථිය සාමාන්‍යයෙන් 17 cm පමණ දිගැති ය
කාන්තාවන්ට වඩා පුරුෂයින් තුළ එය දිගින් වැඩි ය
අමතර පින්තූර

මේවාත් බලන්න 

Pectus carinatum
Pectus excavatum

ආශ්‍රේයයන්

උරසේ අස්ථි
පැතලි අස්ථි
කණ්ඨිකා අස්ථිය (කණ්ඨිකාව හෝ ජිහ්ව-අස්ථිය) (
) යනු ගෙලෙහි මධ්‍ය රේඛාවේ නිකට සහ තයිරොයිඩ් කාටිලේජය අතර පිහිටි අශ්වලාඩම් හැඩැති අස්ථියකි
නිශ්චල අවස්ථාවේ එය පූර්වයෙන් අධෝහනුවේ පාදම සහ පසුපසින් තෙවන ග්‍රෛවී කශේරුකා (C3) මට්ටමේ පිහිටයි
අනෙක් අස්ථි මෙන් නොව, කණ්ඨිකාව අනෙක් අස්ථිවලට දූරස්ථව සන්ධානය වන්නේ පේශි හෝ බන්ධනි මගින් පමණි
කණ්ඨිකාවට පූර්ව, අපර සහ අධර දිශාවලින් පේශි ‍සම්බන්ධ වන අතර, එය දිවෙහි චලනය සහ ගිලීම සඳහා ඉවහල් වේ
කණ්ඨිකාව ඉහළින් මුඛයේ පත්ලේ සහ දිවෙහි පේශීත්, පහළින් ස්වරාලයේ සහ පසුපසින් අපිජිහ්විකාවේ සහ ග්‍රසනිකාවේ පේශී සම්බන්ධ වීමට පෘෂ්ඨ සපයයි
මෙහි ඉංග්‍රීසි නාමය වන “Hyoid” යන්න පැනනැගී ඇත්තේ  යන වදනෙනි
ව්‍යූහය
කණ්ඨිකා අස්ථිය අක්‍රමවත් අස්ථියක් ලෙස වර්ග කෙරෙන අතර, එය දේහය නම් මධ්‍ය කොටසකින් සහ අං යුගල දෙකකින් සමන්විත ය
මෙම අං යුගල දෙක මහා සහ කුඩා අං ලෙස හැඳින්වේ
අමතර පින්තූර

මේවාත් බලන්න

 උගුරු ඇටය

ආශ්‍රේයයන්

බාහිර සබැඳි

 ()

මානව හිස සහ ගෙල
අක්‍රමවත් අස්ධි
ඈන් ජැකලීන් හැතවේ (උපත 1982 නොවැම්බර් 12) යනු ඇමරිකානු නිළියක සහ ගායිකාවකි
නිව් යෝක්හි බෲක්ලින්හි උපත ලද ඇය හැදී වැඩුණේ නිව් ජර්සියේ මිල්බර්න්හි ය
හැතවේ රංගනය කෙරෙහි යොමුවූයේ ඇගේ මවගේ බලපෑම මත වන අතර, උසස් පාසල් ශිෂ්‍යාවකව සිටි සමයේ ඇය උසස් පාසල් නිළියකගේ හොඳම රංගනය සඳහා පේපර් මිල් ප්ලේහවුස් නැගී එන තරුව සම්මානය සඳහා නිර්දේශ වූයේ වන්ස් අපොන් අ මැට්‍රස්හි ඇගේ රංගනය වෙනුවෙනි
ඇය වෘත්තීමය වශයෙන් තිර ප්‍රවේශය සනිටුහන් කළේ කෙටි-කාලීන ෆොක්ස් රූපවාහිනී කතාමාලාවක් වූ ගෙට් රියල් (1999–2000) තුළිනි
පසුව ඇය ඩිස්නි ප්‍රහසන චිත්‍රපටයක් වූ ද ප්‍රින්සස් ඩයරීස් (2001) චිත්‍රපටයේ මියා තර්මොපොලිස් නම් ප්‍රධාන චරිතය නිරූපණය කළා ය
මේ වෙනුවෙන් ඇය තේරීම චිත්‍රපට නිළිය සඳහා යොවුන් තේරීම සම්මානය – ප්‍රහසන සම්මානය හිමි කරගත්තා ය
නිකොලස් නිකල්බි (2002), එලා එන්චෑන්ටඩ් (2004), ද ප්‍රින්සස් ඩයරීස් 2
රෝයල් එන්ගේජ්මන්ට් (2004), සහ හුඩ්වින්කඩ්
(2005) තුළ ඇගේ රංගනය වෙනුවෙන් හැතවේ "ළමයින් සඳහා චරිත නිරූපිකාවක" ලෙස පුළුල් පැසසුමට ලක්වූවා ය
2005දී හැතවේ වඩා වැඩිහිටි චරිත කරා සංක්‍රමණය සනිටුහන් කළ අතර හැවොක් (2005) චිත්‍රපටය වෙනුවෙන් ඇය හොඳම නිළිය සඳහා ඩීවීඩී විශිෂ්ට සම්මානය හිමිකරගත්තා ය
විචාරක පැසසුමට පත් බ්‍රෝක්බැක් මවුන්ටන් (2005) හි ඇගේ රංගනය වෙනුවෙන් ඇය ස්ක්‍රීන් ඇක්ටර්ස් ගිල්ඩ් සම්මානය සඳහා නිර්දේශ වූවා ය
ඇය තවදුරටත් ජනාදරයට පත්වූයේ මෙරිල් ස්ට්‍රීප් සමග ද ඩෙවිල් වෙයාර්ස් ප්‍රාඩා (2006) චිත්‍රපටයේ රංගනය නිසායි
බිකමිං ජේන් (2007) චිත්‍රපටයේ ජේන් ඔස්ටින්ගේ චරිතය නිරූපණය වෙනුවෙන් ඇය නිළියකගේ හොඳම නිරූපණය සඳහා වූ BIFA නිර්දේශයක් හිමි කරගත්තා ය
රේචල් ගෙටිං මැරීඩ් (2008) චිත්‍රපටයේ පුනරුත්ථාපනය වන මත්ද්‍රව්‍ය ඇබ්බැහි වූ කාන්තාවකගේ චරිතය නිරූපණය වෙනුවෙන් හැතවේ විචාරක ප්‍රශංසා හිමි කරගත්තා ය
මේ සඳහා ඇය හොඳම නිළිය සඳහා විචාරක තේරීම් චිත්‍රපට සම්මානය හිමි කරගත් අතර, ඇකඩමි, ගෝල්ඩන් ග්ලෝබ්, ස්ක්‍රීන් ඇක්ටර්ස් ගිල්ඩ්, සහ ඉන්ඩී ස්පිරිට් සම්මාන සඳහා නිර්දේශ වූවා ය
බ්‍රයිඩ් වෝර්ස් (2009) චිත්‍රපටයේ රංගනය වෙනුවෙන් ඇය සිය දෙවන තේරීම් චිත්‍රපට නිළිය සඳහා යොවුන් තේරීම් සම්මානය – ප්‍රහසන සම්මානය හිමි කරගත්තා ය
2010දී ඇය බොක්ස් ඔෆීස් ආදායම් වාර්තා බිඳහෙළූ වැලන්ටයින්’ස් ඩේ, ඇලිස් ඉන් වොන්ඩර්ලෑන්ඩ් සහ ලව් ඇන්ඩ් අදර් ඩ්‍රග්ස් චිත්‍රපටවල රංගනයෙන් දායක වූවා ය
මින් අවසානයට සඳහන් කළ චිත්‍රපටයේ රංගනය වෙනුවෙන් ඇය හොඳම නිළිය සඳහා සැටලිය්ට් සම්මානය හිමි කරගත් අතර, හොඳම නිළිය සඳහා ගෝල්ඩන් ග්ලෝබ් සම්මානය – සලරූ ප්‍රහසන හෝ සංගීතමය සම්මානය සඳහා නිර්දේශ වූවා ය
2011දී, හැතවේ රියෝ සජීවීකරණ චිත්‍රපටයේ ජුවෙල්ගේ චරිතය සඳහා හඬකැවූ අතර, ජේම්ස් ‍ෆ්‍රැන්කෝ සමග  83වන ඇකඩමි සම්මාන උළෙල මෙහෙයවූවා ය
2012දී ඇය ක්‍රිස්ටෝෆර් නෝලන්ගේ ද ඩාර්ක් නයිට් රයිසස් චිත්‍රපටයේ කැට්වුමන්ගේ චරිතය නිරූපණය කළ අතර ඒ වෙනුවෙන් ඇය හොඳම සහාය නිළිය සඳහා සැටර්න් සම්මානය හිමි කරගත්තා ය
එම වර්ෂයේම ටොම් හූපර්ගේ ලෙස් මිසෙරබල්ස් චිත්‍රපටයේ ඇය නිරූපණය කළ ෆැන්ටීන්ගේ චරිතය වෙනුවෙන් ඇය පැසසුමට පත් අතර, හොඳම සහාය නිළිය සඳහා වන ඇකඩමි, ගෝල්ඩන් ග්ලෝබ්, BAFTA, සහ SAG සම්මාන හිමි කරගත්තා ය
අනතුරුව හැතවේ රියෝ 2 (2014), ඉන්ටර්ස්ටෙලර් (2014), ද ඉන්ටර්න්| (2015) චිත්‍රපට‍ සඳහා සිය දායකත්වය සැපයූ අතර , ඇලිස් තෲ ද ලුකිං ග්ලාස් (2016) චිත්‍රපටයේ ඇගේ සුදු රැජිනගේ චරිතය නැවතත් නිරූපණය කළා ය
පීපල් සඟරාව විසින් හැතවේ 2001 වර්ෂයේ කැපීපෙනෙන නිළියන් අතුරින් අයකු ලෙස නම් කළ අතර, 2006දී ඇය ලොව රූමත්ම පුද්ගලයන් 50 දෙනාගේ ලැයිස්තුවට ද ඇතුළත් විය
රෆායෙලෝ ෆොලියෙරි සමග සිව් වසරක සම්බන්ධතාවයෙන් පසුව, හැතවේ 2002දී ඇඩම් ෂුල්මන් සමග විවාහ වූවා ය
2016 මාර්තු මස ඇය පුත්‍රයකු බිහිකළා ය
නිර්මාණ දායකත්වය

චිත්‍රපට

රූපවාහිනිය

වේදිකා

ගීත දායකත්වය 
සටහන්ගත ගීත

එලා එන්චෑන්ටඩ්හි ඇගේ ගීත සඳහා, බලන්න
එලා එන්චෑන්ටඩ් ධ්වනිපථය සඳහා පථ ලැයිස්තුකරණය

ආරාධිත නිරූපණයන්

සම්මාන සහ නිර්දේශ

ආශ්‍රේයයන්

බාහිර සබැඳි

 
 
 
 
 
 
 
 
 
 ඈන් හැතවේ  සඳහා ඉන්ටර්නෙට් ඕෆ්-බ්‍රෝඩ්වේ ඩේටාබේස්හි ඇති ගිණුම

1982 උපත්
20වන සියවසේ ඇමරිකානු නිළියෝ
21වන සියවසේ ඇමරිකානු නිළි‍යෝ
නිව් ජර්සිහි නිළියෝ
නිව් යෝක් නගරයේ නිළියෝ
ඇමරිකානු චිත්‍රපට නිළියෝ
ඉංග්‍රීසි සම්භවයක් සහිත ඇමරිකානු ජනයා
ප්‍රංශ සම්භවයක් සහිත ඇමරිකානු ජනයා
ජර්මන් සම්භවයක් සහිත ඇමරිකානු ජනයා
අයිරිෂ් සම්භවයක් සහිත ඇමරිකානු ජනයා
ඇමරිකානු වේදිකා නිළියෝ
ඇමරිකානු රූපවාහිනී නිළියෝ
ඇමරිකානු හඬ නිළියෝ
හොඳම සහාය නිළිය BAFTA සම්මාන ජයග්‍රාහිකාවෝ
හොඳම සහාය නිළිය ගෝල්ඩන් ග්ලෝබ් (චිත්‍රපට) ජයග්‍රාහිකාවෝ
හිටපු රෝමානු කතෝලිකයෝ
ජීවත්වන්නෝ
බෲක්ලින්හි සංගීතඥයෝ
නිව් ජර්සියේ මිල්බර්න්හි ජනයා
හොඳම සහාය නිළිය ඇකඩමි සම්මාන ජයග්‍රාහිකාවෝ
ඇමරිකානු ගායිකාවෝ
වැසර් කොලීජියේ අදිශිෂ්‍යයෝ
නිව් යෝක් විශ්වවිද්‍යාලයේ ආදිශිෂ්‍යයෝ
ඇමරිකානු ක්‍රිස්තියානුවෝ
රුසියාවේ ඇනස්ටේසියා නිකොලෙව්නා මහා ආදිපාදවරිය ( [ඇනස්ටේසියා නිකොලෙව්නා රොමනොවා]
– July 17, 1918) අවසන් රුසියානු අධිරාජ්‍යයේ අවසාන අධිරාජයා වූ IIවන සාර් නිකොලොස්  සහ ඔහුගේ බිරිද වූ සාර් ඇලෙක්සැන්ඩ්‍රා ෆියොඩොව්නා ගේ බාලම දියණිය වූවාය
ඇනස්ටේසියා , මහා ආධිපාදිවරිය ඔල්ගා, ටාටියානා මහා ආධිපාදිවරිය, සහ මහා ආදිපාදවරිය මාරියා  යන අයගේ බාලම නැගනිය වූ අතර, ඇලෙක්සෙ නිකොලෙවිච්, රුසියාවේ සාරෙවිච් ගේ වැඩිමහළු සොයුරිය වූවාය
1918 ජූලි  17,
ඇයව සහ ඇගේ පවුල  චෙකා  හි සාමාජිකයන්, බෝල්ෂෙවික් රහස් පොලීසිය විසින්යෙකටර්න්බර්ග් හිදී අතිරේක මරණතීන්දුවකට ලක්කොට ඝාතනය කරන ලදි
ඇයගේ මරණින් පසුව සමහර විට ඇය ඝාතනය නොවූ බවට කටකතාවක් පැතිරී ගොස් ඇති අතර කොමියුනිස්ට් පාලනය පැවති දශකය තුළ ඇයව භූමදානය කළ ස්ථානය පවා අවිනිශ්චිතව ඇත
යෙකටන්බර්ග්හි භූමදාන ස්ථානයේ ඇති මෘත ශරීර අතර සාර්,ඔහුගේ භාර්යාව,ඔවුන්ගේ දියණියන් තිදෙනෙකු පිළිබදව 1991 දී වාර්තා වූ අතර, ඇලෙක්සෙ නිකොලෙවිච් සහ සෙසු දියණියන් වන  ඇනසිටේසියා හෝ ඇයගේ වැඩිමහළු සොයුරිය වන මාරියා යැයි සැළකෙන මෘත ශරීර 2007 වර්ෂයේදී සොයාගන්නා ලදි
ඇය නොනැසී ඉතිරිවීම නිශ්චිත නැත
වෝහාරික විශ්ලේෂණය සහ DNAපරීක්ෂාවලින් තහවුරු වන්නේ මෙම රාජකීය පවුලේ, යැයි සැලකෙන මෘත ශරීර සතර මරාදමා ඇත්තේ  1918 දී බවයි. යම් කාන්තාවක් විසින් තමා ඇනස්ටේසියා බවට මුසා පතුරුවන ලදි
ඇයව බොහෝ දෙනා හැදින්වූවේ ඇනා ඇන්ඩර්සන් යන නමිනි
1984 දී ඇයගේ මරණින් පසුව ඇය ආදාහනය කළ ස්ථානය විවෘත කරන ලදි
නමුත් 1994 දී සිදුකළ DNA පරීක්ෂණ වලින් අනාවරනය වූයේ ඇන්ඩසන්ගේ පටක කැබළි සහ හිසකෙස් රොමනොව් පවුලේ DNA සමග නෑකම් නොකියන බවයි.

චරිතාපදානය

දිවිය සහ ළමාවිය 

ඇනස්ටේසියා උපන් විටදී ඇයගේ දෙමව්පියන් විස්තෘත පවුලේ ගැහැනු දරුවෙකු අපේක්ෂානොකළහ
ඔවුන් අපේක්ෂා කළේ සිහසුනට උරුමකම් කිව හැකි පුත්‍ර‍යෙකි
මුල් වතාවේදී  II වන සාර් නිකොලස්  සාරීනා ඇලෙක්සැන්ඩ්‍රාට අළුත උපන් ඇනස්ටේසියා බැලීමට යාමට ප්‍රථමව දීර්ඝ ගමනක් ගියේ ය
ඇයගේ නමෙහි එක් අර්ථයක් වූයේ "දම්වැල් බිදින්නිය" නැතිනම් "සිරගෙය විවරකරන්නිය" යන්නයි
මෙම හතර වෙනි මහා ආදිපාදවරියට එම නාමය හිමිවූයේ ඇයගේ උපන් දිනය සිදුවූ දිනයේදී ඇගේ පියාණන් විසින් පසුගිය ශීශිර සෘතුවේදී ශාන්ත පීටර්ස්බර්ග් සහ මොස්කව් යන නගරවලදී රාජ්‍ය විරෝධී කැරළි වලට සම්බන්ධ වී සිරභාරයේ පසුවූ ශිෂ්‍යයන්ව නිදහස්කිරීම හේතුවෙනි
ඇයගේ නාමයෙහි තවත් අර්ථයක් වූවේ "පුනර්ජීවනය"යනු යැයි ඇයගේ නොනැසී ඉතිරිවීම පිළිබද කටකතා වල පැවසේ
ඇනස්ටේසියාගේ භූමිකාව බොහෝවිට නිවරැදිව පරිවර්තනය වී ඇත්තේ "ශ්‍රේෂ්ට කුමරිය " ලෙසයි
"මහා ආදිපාදවරිය "යන නාමය බොහෝවිට යෙදී ඇත්තේ ඉංග්‍රීසි බසින් රුසියන් බසට පරිවර්තනය කිරීම් වලදීය
සාර්ගේ දරුවන් හැඩගස්වා ඇත්තේ චාම් ලෙසටය
ඔවුන් නිදාගනු ලැබුවේ කොට්ටයක් නොමැතිව තද කූඩාරම් රෙද්දකය
ඔවුන් අසනීපවූ අවස්ථාවක හැර උදෑසන ශීත ජලයෙන් ස්නානය කළයුතු විය අතර,ඔවුන්ගෙන් තම තමාගේකාමර පිරිසිදුකර ගැනීම සහ විවිධ දුප්පතුන්ගේ කටයුතු සදහා විකිණීමට ගෙතුම් වැඩ කිරීම ඔවුන් වෙනත් කාර්යයක් නොකරන විට සිදුකිරීම බලාපොරොත්තු විය
බොහෝ විට ගෙදර අභ්‍යයන්තර පිරිස,සේවක පිරිසද ඇතුළුව සාමාන්‍යෙයන් ඇයට ආමන්ත්‍රණය කරනු ලැබුවේ ඇගේ මුල් නම සහ ගෝත්‍රනාමය සමග මහා ආදිපාදවරිය ලෙසයි
සාමාන්‍යෙයන්මහා ආදිපාද නාමය සමග ඇගේ මුල්නාමය සහ ඇනස්ටේසියා නිකොලෙව්නා  යන නාමයෙන් ඇයව ආමන්ත්‍රණයවූ අතර හිමිකම් නාමයෙන් ආමන්ත්‍රණය නොවිනි
ඇයව අවස්ථානුකූලව ප්‍රංශ අනුවාදවල ඇගේ නම  "ඇනස්ටේසියේ "ලෙස දක්වා ඇති අතර රුසියානු අන්වර්ථ නාම අතර "නස්ටියා", "නස්ටාස්" හෝ "නස්ටෙන්කා" යන නමින්ද ආමන්ත්‍රනය වූ අතර පවුලේදී ඇනස්ටේසියාට වූ අතවර්ථ නාමයක් වූයේ "මාලෙන්කායා" අදහස "සිගිති (එකී)", නැතිනම් "shvibzik," "දඟකාර බාලයා"යන අරුත දෙන
රුසියානු නමකි
තරුණ වියේදී ඇනස්ටේසියා ඉතා සාර්ථකව සහ ශක්තිමත්ව වර්ධනය විය
ඇයට කෙටි ,තරමක් මහත්වූ මුහුණක් සහ නිල්පැහැති ඇස්  සහ ස්ටෝබෙරි පැහැ -තඹ කෙස්කළඹක් තිබුණු බව කියවේ
මහා ආදිපාදවරියන් සතර දෙනාගේ ගුරුවරිය වූ, මාගරීටා ඊගර්  සදහන් කරන්නේ එක් පුද්ගලයෙක් ඇයට පවසා සිටියේ බාලයා වූ ඇනස්ටේසියාට පෙර කිසිවෙකුගෙන් නොදුටු විශිෂ්ට ආකර්ශනීය බවක් ඇති බවයි.

ඇගේ ගුරුවරුන් වූ පියරේ ගිලියාර්ඩ් සහ සිඩ්නි ගිබ්ස්  ට අනුව කලාතුරකින්ඇය ඇගයීමකට සහ කැපී පෙනීමකට බදුන් වූ බවද ඇය කිසිදින පාසල් කාමරේ සීමාකිරීම් වලට කැමති නොවූ බව සදහන් කරයි
ඇයගේ ගුරුවරුන් වූ ගිබ්ස්, ගිලියාර්ඩ් සහ පාලිකාවෝ වූ ලිලී ඩේන් සහ ඇනා විව්රුබෝවා ඇනස්ටේසියා සජීවයෙන්ම දඟකාර සහ කුසලතාපූර්ණ රංගන ශිල්පිනියක් බඳු බව හා ඇගේ සියුම් ,සිනහ උපදවන සුළු දඟකාරකම් සමහර අවස්ථාවල ඉතා කරදරකාරී වූ බව සඳහන්කරයි
ඇනස්ටේසියාගේ කරදර ඇතම් අවස්ථාවල ඉවසිය හැකි සීමාව පසුකරයන ලදි
රාජකීය වෛද්‍යවරයායෙව්ජෙනි බොට්කින් ගේ පුත්‍රයාව සිට යෙකටර්න්බර්ග් වලදී සිය පවුල සමඟම මිය යාමට සිදුවූ ග්ලෙබ් බොට්කින් පවසා ඇත්තේ, "ඇය වාර්තාවක් තැබුවා ඇගේ පවුලේදී, දඬුවම් ලැබිය හැකි ක්‍රියාවන් හේතුවෙන්
ඇය නරක දේවල් කරන්න උපන් හපනියක් "බවයි. ඇනස්ටේසියා සමහර අවස්ථාවල සේවකයන්ට නරක අයුරෙන් සැළකූ අතර ඇයට ඉගැන්වූ ගුරුවරුන්ව සමච්චලයට ලක්කොට ඇත
ළමයෙක් ලෙස ඇයට ගස්වල ඉහළට නැගීමට සහ ඉන් බැසීමට හැකියාව තිබුණි
එක් අවස්ථාවකදී රදළ පවුල් සහභාගී වූ හිම බෝල සටනකදී  ,ඇනස්ටේසියා ගල් කැටයක් දමා හිමවලින් ආවරණය කළ හිම බෝලයකින් ඇගේ වැඩිමල් සොයුරිය ටාටියානාට දමා ගැසූ අතර එම පහරින් ඇය බිම ඇදගෙන වැටුණි
ඇනස්ටේසියාගේ දුර ඥාතී සොයුරියක වන, නීනා ජෝර්ජිව්නා කුමරිය ප්‍රකාශ කරන්නේ "ඇනස්ටේසියා යනු දුෂ්ටත්වයේ සළකුණක් " බවත් සෙල්ලම් කිරීමේදී ඇය වංචනික අයුරින් තරග කොට ,අනෙක් තරඟ කරුවන්ට පයින් පහර දී සීරීම් තුවාල ඇතිකළ බවත් ඇයට වඩා උස් වූ නිසා වැඩිමල් නීනාටද ඊර්ෂ්‍යා කළ බවත්ය
ඇය ඇගේ අනෙක් සොයුරියන්ට සාපේක්ෂව ඇගේ හැසිරීම පිළිබදව අඩුවෙන් සළකාබලා ඇත
අවුරුදු 10ක් වයසැති ඇනස්ටේසියා ශාන්ත පීටර්ස්බර්ග් ඔපෙරා ශාලාවේදී ඇගේ දිගු සුදුපැහැති ඔපෙරා අත්මේස් නොගලවා අවිනීත අයුරින් චොක්ලට් කෑ අයුරු වැඩිම පොත් සංඛ්‍යාවක්විකිණුනු ඇ‍මෙරිකානු කතුවරියකවන සහ ඇමෙරිකානු  diplomat වරයෙකුගේ බිරිදක්වන හැලී අර්මයින් රයිව්ස් විසින් සවිස්තරව රචනාකර ඇත
ඇනස්ටේසියා සහ ඇගේ වැඩිමහල් සොයුරියක්වූ මාරියාව ඇගේ පවුලේ අය "පොඩි ජෝඩුව" ලෙස හැදින්වූහ
මෙම දෙදෙනාම එකම කාමරයේ සිටි අතර,බොහෝ අවස්ථාවල දෙදෙනාම සමාන ඇදුම් වලින් සැරසී සිටි අතර වැඩි කාලයක් දෙදෙනා එකට පසු විය
ඔවුන්ගේ වැඩිමහළු සොයුරියන් වන ඔල්ගා සහ ටාටියානා හවුලේ කාමරයක් භාවිතා කළ අතර ඔවුන්ව හදුන්වනු ලැබුවේ "ලොකු ජෝඩුව "යනුවෙනි
මෙම ගැහැනු ළමයින් හතර දෙනා ලිපි ලිවීමේදී අත්සන් කරනු ලැබුවේ ඔවුන්ගේ පෙළපත් නාමය සමඟ OTMA ලෙස කෙටිකර දැක්වූ නාමයකිනි
මෙහිදි මුල් අක්ෂරයෙන් ඔවුන්ගේ ප්‍රථම නම අදහස් විය
සටහන් සහ මූලාශ්‍ර

බාහිර සබැඳි

රුසියාවේ අධිරාජකීය පවුල නිකොලායි සොකොලොව් ඝාතනය 1918 රොමනොව් අධිරාජකීය පවුලේ ඝාතනය පිළිබඳ විමර්ශනය, රුසියානු
FrozenTears
org අවසන් අධිරාජකීය පවුලේ මාධ්‍ය පුස්තකාලය

 1901 උපත්
1918 මරණ
20වන සියවසේ ක්‍රිස්තියානි සාන්තුවරු
පීටර් සහ පෝල් දේවස්ථානයේ භූමදානයන්
ළමා සාන්තුවරු
රුසියානු ජනයා
පරෙවි සන්දේශය, ගිරා සන්දේශය, සැලළිහිණි සන්දේශය, කොවුල් සන්දේශය, හංස සන්දේශය, යන මේ සන්දේශ කෝට්ටේ යුගයේ රචනා වූ ඒවාය
කෝට්ටේ යුගයේ දී බිහි වූ මුල්ම සන්දේශ කාව්‍යය ලෙස පරෙවි සන්දේශය හඳුන්වා දිය හැක
තොටගමුවේ ශ‍්‍රී රාහුල හිමියන් විසින් පරෙවි සන්දේශය ලියන ලදී
ඒ බව පරෙවි අස්නේ සඳහන් වන, “කඳ කුමරුන් වර ලද පසළොස්   වයසවදහළ රහල් වැඩි තැන කල රුවු   සඳෙස”
කියමනෙන් පැහැදිලි වෙයි
ශ‍්‍රී රාහුල හිමියන් වාසය කළේ තොටගමුවේය
නමුත් පරෙවියා පිටත් කර හරින්නේ එවකට අගනුවර ලෙස සැලකෙන ජයවර්ධනපුරයේ සිටයි
දෙවිනුවර උපුල්වන් දේවාලයට පරෙවියා සන්දේශය රැගෙන යයි
ශ‍්‍රී රාහුල හිමියන් මුලින්ම පරෙවියාට ආසිරි පතන්නේ මෙවැනි ගීයකිනි
සැරද පරෙවිඳු සඳ – පඬුවන් සුරත් සරණින්පහළ හළ කිරි මුහුදින් - සහ පබළ පලු සක්වන්
“සුදු සිරුරත් රතු පාට වන් වූ පතුලත් නිසා හරියට කිරි මුහුදින් පහළ වූ පබලා දලුවලින් යුක්ත හක්ගෙඩියක් බඳු පරෙවි රජතුමාණෙනි බොහෝ කල් ජීවත් වන්න”
නූතනයේ කෝට්ටේ නමින් හැඳින්වෙන ප‍්‍රදේශය අතීතයේ ජයවද්දන පුරය නම් විය
මේ පුරය අලගක්කෝනාර නම් ඇමතිවරයා විසින් ගොඩ නගන ලදී
මෙහි සිටි බලවත්ම මහ රජාණෝ හයවැනි පැරකුම්බා වෝය
දොන් ජුවන් ධර්මපාල රජතුමා රජකම් කළ ජයවර්ධන පුරය පරෙවි කතුවරයා වර්ණනා කරන්නේ මෙසේය
කළ සුලකළ හෙළ රුවනින් තුඟු   නැබළලෙළ සිසිලින් පිරි පිරි වෙතැ පවුරු   දුලඅළලත වරු කිරණව මත් පහර   පළපළ කළෙ සළා දී නැගි වට තරග   වැළජයවර්ධන පුරයේ මහ පවුර සුදු පාට මාණික්‍යයෙන් කරන ලද්දේය
ඒ පවුර අසල දිය අගලක් වේ
ඒ දිය හැම විටම ඝෝෂා කරන්නේය
ඝෝෂා කරන විට ඉවුරේ ඉතා උසට ඇති පවුර බැබළෙයි
දිය අගලේ ඇති පවුර කෙසේ බැබළෙන්නේද කිවහොත් කිරි දියෙන් වෙන් කර ගැනීමට කිරි සයුර කුරටියෙන්  (කෝටුවෙන්) කළඹන විට උසට නැඟුන රළ පේළිය වැනි යැයි කියයි
මීට අමතරව පරෙවි සන්දේශ කතුවරයා ජයවර්ධන පුරයේ රජකම් කරන ලද පැරකුම්බා රජුගේ කීර්තිය තේජස අපූර්වට වර්ණනා කරයි
තවද මඟ වැනුම් පොකුණු වැනුම් දෙවි නුවර වැනුම, රැඟුම් වැනුම, උපුල්වන් සුරිඳු වැනුම ආදී වැනුම් විශාල ප‍්‍රමාණයක් සන්දේශයට ඇතුළත් කර තිබේ
පද්‍ය 230 කින් සමන්විත වූ පරෙවි සන්දේශයෙන් සමකාලීන සමාජ ආර්ථික දේශපාලන තොරතුරු රැසක් අනාවරණය කර ගත හැකිය
මේ අනුව පෙනී යන්නේ තොටගමුවේ ශ‍්‍රී රාහුල හිමි ලිවූ පරෙවි සංදේශය ඉතා විශිෂ්ට සන්දේශ කාව්‍යයක් බවයි.
මීකොං කැට් ෆිෂ් මත්ස්‍යා වඳවී යන සත්ව විශ්ෂයක් වන අතර මොවුන් ගිනිකොණදිග ආසියාව සහ චීනය අතර බහුලව ව්‍යාප්ත වී පවතී
Cricket All-Stars (better known as Cricket All-Stars Series) was an exhibition Twenty20 cricket series started in 2015 with the first series taking place in the United States
The series fatures two lineups of renowned retired cricket players from around the world, led by cricket icons – Master Blaster Sachin Tendulkar of India and the King of Spin Shane Warne of Australia
Cricket All-Stars Series 2015 was an exhibition Twenty20 cricket series in the USA
Many of the legendary cricketers, who are now retired from international cricket, took part in this series in order to promote and popularise the game of cricket in America
It was the inaugural series of the Cricket All-Stars
පැවැත්වෙන ස්ථාන
All three matches of the series played in baseball stadiums
Initially in June 2015, Wrigley Field in Chicago and Yankee Stadium in New York were booked as venues, along with Dodger Stadium in Los Angeles
However, in October 2015, the former two venues were replaced by New York Mets' home ballpark Citi Field and Houston Astros' home ballpark Minute Maid Park
The first match was a day game in New York, while the second and third played under lights in Houston and Los Angeles respectively
A curator from New Zealand was hired to prepare drop-in pitches in Minneapolis to be delivered to the three stadiums
විනිසුරුවන්

Marais Erasmus from South Africa who is currently a member of the ICC Elite Umpire Panel and Simon Taufel and Steve Davis from Australia who were former (now retired) members of the ICC Elite Umpire Panel are the three experienced umpires who were selected to perform the duties of the on-field umpires and the third umpire in all the three games on a rotation basis
තරග ප්‍රතිපල

පළමු තරගය

දෙවන තරගය

තෙවන තරගය

ආශ්‍රිත

මේවාත් බලන්න
 Official website
org/wiki/Micronesia
දුරුතු යන්නෙන් මේවා අදහස් විය හැක
දුරුතු මාසය
 දුරුතු පසළොස්වක පෝය
ප්‍රමාණාත්මක පර්්‍යයේෂණයක් යනු දත්ත විශ්ලේෂණ ක්‍රයාවලිය තුළදී දත්ත ගණනය කිරීම් මගින් නිගමනයන්ට එළබෙන්නා වූ ක්‍රමවේදයන් වේ
බක් යන්න මේවා සඳහාද භාවිතා වේ
බක් මාසය
 බක් පසළොස්වක පෝය
පුර පෑළවිය එසේත් නැත්නම් පුර පෑලවිය, යනු චන්ද්‍ර මාසයක පුර පක්‍ෂයේ වන තිථියක් වෙයි
සිංහල මාස ක්‍රමයේ දී මාසයේ පළමු (1) තිථිය වන මෙය අමාවක තිථියට පසු තිථිය වේ
මූලාශ්‍ර 

සිංහල මාස
චන්ද්‍ර මාසයක පුර පක්‍ෂයේ දින
අමාවක යනු සිංහල මාසයක අවසාන දිනයයි
චන්ද්‍ර මාසයක අව පක්‍ෂයේ වන අවසාන තිථියක් වන මෙය, චන්ද්‍රයා නොපෙනෙන දිනයයි
අඳුරාමග ලෙස පරිණිත ජන සිංහලේ හඳුන්වන මෙය අඳුරාමක, කාලචන්ද්‍ර ලෙසද සංස්කෘත සිංහලේ යෙදේ
මූලාශ්‍ර 

සිංහල මාස
චන්ද්‍ර මාසයක අව පක්‍ෂයේ දින
පුර අටවක, යනු චන්ද්‍ර මාසයක පුර පක්‍ෂයේ වන තිථියක් වෙයි
පුර අටවක යනු සිංහල මාස ක්‍රමයේ දී මාසයේ අටවන (8) තිථිය යි
එසේම මෙය පුර සතවක තිථියට පසු සහ පුර නවවක තිථියට පෙර තිථිය වෙයි
පුර අටවක යනු සිංහල මාසයක අටවන (8) දිනයයි
මෙදින බෞද්ධයන් විසින් පෝය දිනයක් ලෙස සලකනු ලබයි
පුර දියවක, යනු චන්ද්‍ර මාසයක පුර පක්‍ෂයේ වන තිථියක් වෙයි
පුර දියවක යනු සිංහල මාස ක්‍රමයේ දී මාසයේ දෙවන (2) තිථිය යි
එසේම මෙය පුර පෑළවිය තිථියට පසු තිථිය වෙයි
පුර තියවක, යනු චන්ද්‍ර මාසයක පුර පක්‍ෂයේ වන තිථියක් වෙයි
පුර තියවක යනු සිංහල මාස ක්‍රමයේ දී මාසයේ තෙවන (3) තිථිය යි
එසේම මෙය පුර දියවක තිථියට පසු තිථිය වෙයි
පුර ජලවක, යනු චන්ද්‍ර මාසයක පුර පක්‍ෂයේ වන තිථියක් වෙයි
පුර ජලවක යනු සිංහල මාස ක්‍රමයේ දී මාසයේ සිව්වන (4) තිථිය යි
එසේම මෙය පුර තියවක තිථියට පසු තිථිය වෙයි
පුර විසේනිය, යනු චන්ද්‍ර මාසයක පුර පක්‍ෂයේ වන තිථියක් වෙයි
පුර විසේනිය යනු සිංහල මාස ක්‍රමයේ දී මාසයේ පස්වන (5) තිථිය යි
එසේම මෙය පුර ජලවක තිථියට පසු සහ පුර සැටවක තිථියට පෙර තිථිය වෙයි
පුර සැටවක, යනු චන්ද්‍ර මාසයක පුර පක්‍ෂයේ වන තිථියක් වෙයි
පුර සැටවක යනු සිංහල මාස ක්‍රමයේ දී මාසයේ සයවන (6) තිථිය යි
එසේම මෙය පුර විසේනිය තිථියට පසු සහ පුර සතවක තිථියට පෙර තිථිය වෙයි
පුර සතවක, යනු චන්ද්‍ර මාසයක පුර පක්‍ෂයේ වන තිථියක් වෙයි
පුර සතවක යනු සිංහල මාස ක්‍රමයේ දී මාසයේ සත්වන (7) තිථිය යි
එසේම මෙය පුර සැටවක තිථියට පසු සහ පුර අටවක තිථියට පෙර තිථිය වෙයි
සිංහල මාස
චන්ද්‍ර මාසයක පුර පක්‍ෂයේ දින
පුර දසවක, යනු චන්ද්‍ර මාසයක පුර පක්‍ෂයේ වන තිථියක් වෙයි
පුර දසවක යනු සිංහල මාස ක්‍රමයේ දී මාසයේ දසවන (10) තිථිය යි
එසේම මෙය පුර නවවක තිථියට පසු සහ පුර එකොළොස්වක තිථියට පෙර තිථිය වෙයි
පුර එකොළොස්වක, යනු චන්ද්‍ර මාසයක පුර පක්‍ෂයේ වන තිථියක් වෙයි
පුර එකොළොස්වක යනු සිංහල මාස ක්‍රමයේ දී මාසයේ එකොළොස්වන (11) තිථිය යි
එසේම මෙය පුර දසවක තිථියට පසු සහ පුර දොළොස්වක තිථියට පෙර තිථිය වෙයි
පුර දොළොස්වක, යනු චන්ද්‍ර මාසයක පුර පක්‍ෂයේ වන තිථියක් වෙයි
පුර දොළොස්වක යනු සිංහල මාස ක්‍රමයේ දී මාසයේ දොළොස්වන (12) තිථිය යි
එසේම මෙය පුර එකොළොස්වක තිථියට පසු සහ පුර තෙළෙස්වක තිථියට පෙර තිථිය වෙයි
පුර තෙළෙස්වක, යනු චන්ද්‍ර මාසයක පුර පක්‍ෂයේ වන තිථියක් වෙයි
පුර තෙළෙස්වක යනු සිංහල මාස ක්‍රමයේ දී මාසයේ දහතුන්වන (13) තිථිය යි
එසේම මෙය පුර දොළොස්වක තිථියට පසු සහ පුර තුදුස්වක තිථියට පෙර තිථිය වෙයි
පුර තුදුස්වක, යනු චන්ද්‍ර මාසයක පුර පක්‍ෂයේ වන තිථියක් වෙයි
පුර තුදුස්වක යනු සිංහල මාස ක්‍රමයේ දී මාසයේ දහහතරවන (14) තිථිය යි
එසේම මෙය පුර තෙළෙස්වක තිථියට පසු සහ පසළොස්වක තිථියට පෙර තිථිය වෙයි
අව පෑලවිය, යනු චන්ද්‍ර මාසයක අව පක්‍ෂයේ වන තිථියක් වෙයි
අව පෑලවිය යනු සිංහල මාස ක්‍රමයේ දී මාසයේ දහසය (16) වන තිථිය යි
එසේම මෙය පසළොස්වක තිථියට පසු සහ අව දියවක තිථියට පෙර තිථිය වෙයි
අව දියවක, යනු චන්ද්‍ර මාසයක අව පක්‍ෂයේ වන තිථියක් වෙයි
අව දියවක යනු සිංහල මාස ක්‍රමයේ දී මාසයේ දාහත්වන (17) වන තිථිය යි
එසේම මෙය අව පෑලවිය තිථියට පසු සහ අව තියවක තිථියට පෙර තිථිය වෙයි
අව තියවක, යනු චන්ද්‍ර මාසයක අව පක්‍ෂයේ වන තිථියක් වෙයි
අව තියවක යනු සිංහල මාස ක්‍රමයේ දී මාසයේ දහ අට (18) වන තිථිය යි
එසේම මෙය අව දියවක තිථියට පසු සහ අව ජලවක තිථියට පෙර තිථිය වෙයි
අව ජලවක, යනු චන්ද්‍ර මාසයක අව පක්‍ෂයේ වන තිථියක් වෙයි
අව ජලවක යනු සිංහල මාස ක්‍රමයේ දී මාසයේ දහ නව (19) වන තිථිය යි
එසේම මෙය අව තියවක තිථියට පසු සහ අව විසේනිය තිථියට පෙර තිථිය වෙයි
අව විසේනිය, යනු චන්ද්‍ර මාසයක අව පක්‍ෂයේ වන තිථියක් වෙයි
අව සැටවක, යනු චන්ද්‍ර මාසයක අව පක්‍ෂයේ වන තිථියක් වෙයි
අව සතවක, යනු චන්ද්‍ර මාසයක අව පක්‍ෂයේ වන තිථියක් වෙයි
අව අටවක, යනු චන්ද්‍ර මාසයක අව පක්‍ෂයේ වන තිථියක් වෙයි
එසේම එය සතර පොහොයෙන් එක දිනයක් 
ද වෙයි
සිංහල මාස
චන්ද්‍ර මාසයක අව පක්‍ෂයේ දින
අව එකොළොස්වක, යනු චන්ද්‍ර මාසයක අව පක්‍ෂයේ වන තිථියක් වෙයි
අව දොළොස්වක, යනු චන්ද්‍ර මාසයක අව පක්‍ෂයේ වන තිථියක් වෙයි
අව තෙළෙස්වක, යනු චන්ද්‍ර මාසයක අව පක්‍ෂයේ වන තිථියක් වෙයි
අව තුදුස්වක, යනු චන්ද්‍ර මාසයක අව පක්‍ෂයේ වන තිථියක් වෙයි
පෑලවිය යනු සඳෙහී පුර පක්‍ෂයේ හෝ අව පක්‍ෂයේ පළමු දිනයයි
පුර පෑලවිය - චන්ද්‍ර මාසයක පළමුවන දිනය
අව පෑලවිය - පසළොස්වක දිනට පසු දිනය
සිංහල මාස
නගර්වධු හෙවත් නගර් වධු (දේවනගරි
नगरवधू) ("නගරයේ මනාලිය") යනු පුරාතන ඉන්දියාවේ ඇතැම් ප්‍රදේශවල අනුගමනය කළ සම්ප්‍රදායයකි
නගර් වධු පදවිය හිමි කරගැනීමට කාන්තාවන් තරග කළ අතර, එය තහනමක් ලෙස නොසැලකිණි
වඩාත් රූමත්ම ස්ත්‍රිය නගර් වධු ලෙස තෝරාගැනිණි
නගර්වධු හට රැජිනකට හෝ දේවතාවියකට මෙන් ගෞරව කෙරුණ ද, ඇය අබිසරුලියක් හෙවත් ගණිකාවක විය
ජනයාට ඇගේ නර්තනය සහ ගායනය දැකගත හැකි විය
තනි රාත්‍රී නර්තනයක් සඳහා නගර් වධුවරිය ඉතා ඉහළ මිලක් අයකළා ය
ඇය වෙත ළඟාවීමට හැකි වූයේ රජු, කුමාරවරුන් හෝ වංශාධිපතීන් වැනි ඉතා ධනවත් අයට පමණි
සුප්‍රකට නගරවධූවරියෝ
අම්රපාලී, නගර ශෝභිනියක වූ මැය බෞද්ධ ශ්‍රාවිකාවක වූවා ය
ආචාර්ය චතුර්සේන් විසින් මැයව වෛශාලියේ නගර්වධු ලෙස විස්තර කොට ඇත
වසන්තසේනා, ක්‍රි
2වන සියවසේ ශුද්‍රක විසින් රචිත මෘච්ඡකටික නම් සම්භාව්‍ය සංස්කෘත කෘතියේ එන චරිතයකි
මේවාත් බලන්න
දේවදාසි
දියුකි

ආශ්‍රේයයන්

පුරාතන ඉන්දියානු කාන්තාවෝ
 නගර්වධු
ප්‍රභේදය අනුව අබිසරුලියෝ
ලංකාලෝකය ප්‍රථම සිංහල පුවත් පත ලෙස සැලකේ. ආරම්භය 1860.

මූලාශ්‍ර
අශෝක ගස යන්න නිතරම එකිනෙක සමග වරදවා වටහා ගැනෙන ශාක විශේෂ දෙකක් සඳහා භාවිතා වේ
Saraca asoca, දකුණු ආසියාවට සහ බටහිර මියන්මාරයට දේශීය වේ
Saraca indica, නැගෙනහිර මියන්මාරය සහ අග්නිදිග ආසියාවට දේශීය වේ
මෙය ‍පුරාතන ජෛනයන් සහ හින්දූන් සඳහා පූජනීය වෘක්ෂයක් ලෙස සැලකිණි
රාණි පද්මාවතී යනු මෞර්ය අධිරාජ අශෝකයන්ගේ () බිසවකි
ඇය ඔහුගේ පුත් කුණාලගේ මෑණියන් වූවා ය
සටහන්

ආ‍ශ්‍යෙයන්
 
 

මෞර්ය අධිරාජ්‍යයේ කාන්තාවෝ
මියගිය වර්ෂ නොදන්නා පුද්ගලයින්
මෞර්ය රාජවංශය
අශෝක
ක්‍රි
3වන සියවසේ කාන්තාවෝ
චාරුමතී යනු උපබිසවකට දාව උපන් ඉන්දියානු අධිරාජ අශෝකගේ දියණියකි
එසේම ඇය අසන්ධිමිත්‍රා අධිරාජිනියගේ හදාගත් දියණිය ද වූවා ය
ඇය විසින් චාරුමතීහට හෙදකම් උගන්වන ලදී
ඇය කත්මන්ඩුහි නේපාල කුමරකු වූ දේවපාල ක්ෂත්‍රීය සමග විවාහ වූවා ය
නේපාලයේ පැරණිතම බෞද්ධ විහාරයන්ගෙන් එකක් වන චාබාහිල් ආශ්‍රමය (චාරුමතී විහාරය ලෙස හැඳින්වේ) ගොඩනංවන ලද්දේ ඇය විසින් යැයි සැලකේ. සිය පියාගේ අවසන් කාලයේ ඇය විසින් සිය පියාව රැකබලාගන්නට ඇතැයි සැලකෙන අතර, උපගුප්ත සමග බෞද්ධ වන්දනා ගමන්වල දී ඔහුට සහාය වන්නට ඇතැයි විශ්වාස කෙරේ
ඇය සහ අශෝක අධිරාජයා නේපාලය නැරඹීමට පැමිණි බවට ලිඛිත සාක්ෂි හමුවුවත්, 2003 තෙක්ම ඒ බවට කිසිදු පුරාවිද්‍යාත්මක සාක්ෂියක් හමුනොවිණි
2003දී ධන්දෝ චෛත්‍යයේ ප්‍රතිසංස්කරණ කටයුතු අතරතුර දී, පුරාවිද්‍යාඥයනට ඇගේ නාමය කැටයම් කළ ගඩොල් කැබැල්ලක් හමු විය
එහි ඉහළ මුහුණතේ බ්‍රාහ්මී අක්ෂරවලින් චා රු ව ති යන්නත්, භූජිමොල් අක්ෂරවලින් චා රු ව ති ධන්දේ / හේ තු ප්‍ර භා යන්නත් සඳහන් වේ
මෙම ගඩොල 35.5 cm x 23 cm x 7 cm යන මිනුම්වලින් සහ 8.6 kg ක බරකින් යුතු ය
ආශ්‍රේයයන්

මේවාත් බලන්න
 බුදු දහම
 අශෝක
 චාබාහිල්

නේපාල රාජකීයයෝ
මෞර්ය රාජවංශය
ජ්වාලාමාලිනී (,) යනුවෙන් හැඳින්වෙන්නේ ජෛන ආගමේ අටවන තීර්ථංකර ශ්‍රී භග්වාන් චන්ද්‍රප්‍රභූගේ යක්ෂණිය (ආරක්ෂක ආත්මය) යි
ඇය මුල්කාලීන මධ්‍යතන යුගයේ කර්ණාටකයේ වඩාත්ම පුළුල් ලෙස වන්දනාවට ලක්වූ යක්ෂණියන් අතුරින් අයෙකි
නිරුක්තිය සහ සම්භවය
ජ්වාලා යනු ගිනි ජාලාව යන්නයි
මාලිනී යනු මාලය දරාසිටින්නිය යන්නයි
විවිධ පුරාණ ග්‍රන්ථ තුළ ඇය දක්නට ලැබෙන අතර වායු පුරාණයේ ඇය ශිව සමගත්, බ්‍රහ්මාණ්ඩ පුරාණයේ සහ මත්ස්‍ය පුරාණයේ ඇය ශක්ති දෙවඟන සමගත් සම්බන්ධව දක්වා ඇත
ජෛන පුරාණෝක්තිවේදය තුළ
ජෛන සාහිත්‍යය තුළ ඇයව වහ්නි දේවී හෙවත් අග්නි දේවතාවිය ලෙස සලකා ඇත
ඇ‍ගේ ප්‍රතිමා ස්වරූපවල ඇගේ හිසෙන් පැනනගින ගිනි දලු දක්වා ඇත
ඇය ගිනි දළුවලින් හිස සරසා සිටිනු විස්තර කෙරේ
ජ්වාලාමාලිනී වන්දනය
මෙම දේවතාවිය තන්ත්‍රික අනුබැඳියා පවතියි
සාහිත්‍යය අනුව ජ්වාලිනී කල්ප ලෙස ඇයව වන්දනය ආරම්භ කළේ ද්‍රවිඩ ගණ නම් නිකායේ ජෛන තන්ත්‍රික ආචාර්යවරයකු විසිනි
පුරාවෘත්තයේ සඳහන් වන්නේ මෙම දේවතාවිය විසින්ම තමන් පිළිබඳ තොරතුරු ගොනුකරන ලෙස හෙලාචාර්යට පැවසූ බවකි
අභිලේඛන අනුව එකල ඇය වෙනුවෙන් චාරිත්‍ර රැසක් ඉටුකෙරුණු බැව් පෙනේ
දේවාලය
සියලුම ජෛනයන් සඳහා පූජනීය ස්ථානයක් වන ඇය වෙනුවෙන් කැපකළ ජ්වාලාමාලිනී දේවාලය පිහිටියේ ඉන්දියාවේ කර්ණාටක ප්‍රාන්තයේ චික්මගලූර් දිස්ත්‍රික්කයේ නරසිංහරාජපුර ප්‍රදේශයේ ය
හෙලාචාර්ය විසින් සිය ක්‍රමය තේරුම් කරදුන් මලය හේමග්‍රාම ප්‍රදේශය වර්තමාන කර්ණාටක ප්‍රාන්තයේ මයිසූර් දිස්ත්‍රික්කයේ චම්රාජ්නගර් තලුක්හි මලෙයූර් යැයි විශ්වාස කෙරේ
ව. 909ට අයත් අභිලෙඛනයක් අනුව මෙම ප්‍රදේශය ද ජෛනයන්ට පූජනීය ස්ථානයකි
මෙම අභිලේඛනයෙහි ජෛන දේවාලයකට කළ ප්‍රදානයන් පිළිබඳව ද සඳහන් වේ
මේවාත් බලන්න 
ජ්වාලාමාලිනී දේවාලය

බාහිර සබැඳි
 ජෛන තීර්ථයෝ 
 ජෛන තීර්ථ - ශ්‍රී සිංහනාගාද්දේ ජ්වාලාමාලිනී

උද්ධෘත සහ ආශ්‍රේයයන්

ජෛනාගමේ දිව්‍යමය පරිවාරකයෝ
සාලභංජිකා හෙවත් ශාලභංජිකා යනු විචිත්‍ර ස්ත්‍රී අඟපසඟවලින් යුත්, ගසක් අසල එහි අත්තක් අල්ලාගෙන සිටගෙන සිටින අයුරින් නිර්මිත කාන්තා රුවකි
මෙම නාමය ගොඩනැගී ඇත්තේ 'සල් ගසෙහි අත්තක් බිඳින්නිය' යන අරුතැති සාලභංජිකා නම් සංස්කෘත වදනෙනි
මොවුන් මදනකෛ, මදනිකා හෝ ශිලාබාලිකා ලෙස ද හඳුන්වනු ලබයි
කලාත්මක සම්ප්‍රදාය

ශාලභංජිකා යනු ඉන්දියානු ප්‍රතිමා කලාවේ ඇති සම්මත විචිත්‍රාංගයකි
මෙය ශෛලිගත වෘක්ෂයක් යට නර්තනයේ යෙදමින් හෝ සංගීත භාණ්ඩයක් වාදනය කරමින් විවිධ ඉරියව්වලින් සිටින තරුණියකගේ රුවකි
ඇගේ පයෝධර සහ උකුල වැනි ස්ත්‍රී ලක්ෂන අති‍ශයෝක්තියෙන් යුතුව දක්වා තිබේ
මෙම ප්‍රතිමාවල නිතරම පාහේ සංකීර්ණ කොණ්ඩා මෝස්තර සහ විසිතුරු ආභරණ ගණනාවක් දක්නට ලැ‍බේ
ශාලභංජිකා සංකල්පය ගොඩනැගී ඇත්තේ පවිත්‍ර ස්ත්‍රියක සහ සල් හෝ අශෝක ගසක් සම්බන්ධ කොට දෝහද හෙවත් තරුණියගේ සපර්ශයෙන් වෘක්ෂයේ ඵල හටගැන්වීමේ චාරිත්‍රය මතයි
කාලයත් සමග මෙම ‍සංකේතවාදය වෙනස් වූ අතර, ශාලභංජිකා රූ මෝස්තර කැටයම් අංගයක් බවට පත් විය
මෙය බොහෝවිට හින්දු දේවාලවල ගර්භගෘහය අසල බැතිමතුන් ප්‍රදක්ෂිණාවෙහි යෙදෙන ස්ථානවල දක්නට ලැබේ
කෝණිකව ස්ථාපිත සාලභංජිකා රූ දේවාල ගෘහනිර්මාණයේ කුරුපා විසිතුරු කිරීමට ද භාවිතා විය
පුරාතන සහ නූතන ඉන්දියානු සාහිත්‍යයේ ද සාලභංජිකාවන් පිළිබඳ සඳහන් වේ
ස්ථාන
සුප්‍රකට සාලභංජිකා ප්‍රතිමා දකුණුමධ්‍යම කර්ණාටකයේ 12වන සියවසට අයත් හොයිසාල දේවස්ථාන වන බේලූර්, හාලේබිදු සහ සෝමනාථපුර වැනි ස්ථානවලින් හමුවේ
ලෝක උරුම අඩවියක් වන භෝපාල්හි සාංචි ස්තූපයේ නැගෙනහිර තොරණෙහි ඇති සාලභංජිකා රූ ක්‍රි
ව. 1වන සියවසට අයත් යැයි සැලකේ. ක්‍රි
2වන හෝ 1වන සියවසේ ශුංග යුගයේ ඉදිවූ පැරණිතම ශාලභංජිකා රුවත් දුරාඛි දේවි දේවාලයෙන් හුම විය
මෙය පාටලීපුත්‍ර පුරාතන නගරයේ කැනීම්වලින් හමුවූවකි
තවත් එතරම් ප්‍රචගිත නොවන අනර්ඝ සාලභංජිකා රූ හමුවන ස්ථානයක් ලෙස කර්ණාටකයේ උතුරු අන්තයේ ගුල්බර්ගා-බිදාර් ප්‍රාන්ත මාර්ගයේ පිහිටි චාලුක්‍ය යුගයට අයත් ජාලසංගවි දේවාලය සැලකේ. එහි වූ චිත්තාකර්ෂණීය මදනිකා රූ ත්‍රිභංග ඉරියව්වෙන් යුත් අතර ඉන්දියානු කලා ග්‍රන්ථ අනුව ඔවුන් "
සඳ වන් ප‍යෝධරවලිනුත්, තිසරකු වන් ඉණකිනුත්, සහ හස්තියකු බඳු උකුලකිනුත්" සමන්විත ය
මෙම තරමක් පැරණි ස්ත්‍රී රූ පසුකාලීන හොයිසාල කුරුපා-රූ සඳහා මුල්වන්නට ඇත
අදාළ ප්‍රතිමා ශිල්ප
ඉන්දියානු උපමහාද්වීපයේ පුරාතන සාහිත්‍යය තුළ සල් ගස (Shorea robusta) නිතරම අශෝක ගස (Saraca indica) බොහෝ අවස්ථාවල දී වරදවා වටහාගෙන ඇත
සාලභංජිකාවගේ ඉරියව්ව ලුම්බිණියේ සල් වෘක්ෂයක් යට දී ගෞතම බුදුන් වහන්සේට උපත ලබාදුන් මායා දේවියගේ ඉරියව්ව සිහිගන්වයි.

ඇතැම් විද්වතුන් විශ්වාස කරන්නේ වෘක්ෂයක පාමුල සිටින තරුණියන් වන සාලභංජිකාවන් සශ්‍රීකත්වය හා අදාළ පුරාතන වෘක්ෂ දේව වන්දනාව හා සම්බන්ධ වූ බවයි.

පින්තූර ගැලරිය

මේවාත් බලන්න
අශෝක ගස
කැර්යැටිඩ්, බටහිර ගෘහිනර්මාණ ශිල්පයේ මෙයට සමාන අංගයකි
වෘක්ෂ දේවතාවන් ලැයිස්තුව
යක්ෂණී

සටහන්

ඉන්දියානු ගෘහනිර්මාණ ඉතිහාසය
සංස්කෘත වචන සහ පාඨ
කාන්තා ජනප්‍රවාදගත නිර්මාණ
බල බෝධිසත්ත්ව ප්‍රතිමාව යනු 1904-1905 අතර කාලයේ ජර්මානු පුරාවිද්‍යාඥයකු වන එෆ්. ඕ. ඊටල් විසින් ඉන්දියාවේ සාරානාත් ප්‍රදේශයෙන් සොයාගන්නා ලද පුරාතන ඉන්දියානු බෝධිසත්ත්ව ප්‍රතිමාවකි
මෙම ප්‍රතිමාව සමකාලීන ප්‍රතිමා ශෛලිය අනුව, විශේෂයෙන්ම මථුරාවේ සමාන ප්‍රතිමා සමග කණිෂ්ක රජ සමයට කාලනිර්ණය කිරීමට බෙහෙවින් ඉවහල් වී ඇත්තේ එහි දින නිර්ණිත අභිලේඛනයක් ඇතුළත් හෙයිනි
අභිලේඛනය
බෝධිසත්ත්ව ප්‍රතිමාවේ අභිලේඛනය මගින් විස්තර වන්නේ එය "කණිෂ්කගේ 3වන වර්ෂයේ" බල නැමැති "සහෝදරයකු" (භික්ෂුවක) විසින් පූජාකළ එකක් බවයි. මේ නිසා මෙම ප්‍රතිමාවේ නිරූපිත ප්‍රතිමා ශෛලිය සඳහා වඩා නිරවද්‍ය දිනයක් ලබාගත හැකිවන්නේ 3වන වර්ෂය ආසන්න වශයෙන් ක්‍රි
ව. 123 ලෙස සැලකෙන හෙයිනි
මෙම අභිලේඛනයේ තවදුරටත් සඳහන් වන්නේ කණිෂ්ක (සිය අගනුවර වූ මථුරාවේ සිට පාලනය ගෙනගිය) රජුට සිය විශාල රාජ්‍යය පාලනය කිරීමට ක්ෂත්‍රපයන් කිහිපදෙනකු ඔහු යටතේ සිටි බවයි. කණිෂ්කගේ අධිරාජ්‍යයේ නැගෙනිහර පෙදෙස්වල ක්ෂත්‍රපයන් ලෙස ඉන්දු-සිතියානු උතුරු ක්ෂත්‍රපයන් වන මහාක්ෂත්‍රප ඛාරාපල්ලන සහ ක්ෂත්‍රප වනස්පර සඳහන් කොට ඇත
එම කාලයේම "ලාල සෙන්පති" සහ ක්ෂත්‍රපයන් වූ වෙස්පාසි සහ ලියකා උතුරු ප්‍රදේශය භාරව සිටි බැව් සඳහන් වේ
ශෛලිය

මෙම ප්‍රතිමාවේ ශෛලිය මෙයට සියවස් කිහිපයකට පෙර නිර්මාණය වූ පැරණි යක්ෂ ප්‍රතිමා සිහිගන්වයි. අනෙක් අතින් ඉන්දියානු කලාව‍ කෙරෙහි හෙලනිස්තික බලපෑම මෙම ප්‍රතිමාව තුළින් දැකගත නොහැකි තරම් ය
විශේෂයෙන්ම මේ කෙරෙහි ගන්ධාරයේ ග්‍රීක-බෞද්ධ කලාවේ අල්ප වූ හෝ බලපෑමක් නොමැති බැව් පෙනේ
මෙම ප්‍රතිමාව සොයාගැනීම පිළිබඳ තොරතුරු 1904–1905 වර්ෂය සඳහා "ඉන්දියාවේ පුරාවිද්‍යා සමීක්ෂණ දෙපාර්තමේන්තුවේ වාර්ෂික වාර්තාවේ" පිටු අංක
59–104හි එෆ්. ඕ. ඊටල් විසින් රචිත ලිපියෙහි ඇතුළත් ය
මෙම ප්‍රතිමාව වර්තමානයේ සාරානාත් කෞතුකාගාරයේ තබා ඇත
ආශ්‍රේයයන්

මේවාත් බලන්න
ඉන්දියානු කලාව
මථුරා කලාව

බෝධිසත්ත්වවරු
බෞද්ධ කලාව
මාව්රා හොකේන් හෙවත් මාව්රා හුසේන් () යනුවෙන් හැඳින්වෙන්නේ පාකිස්ථානි නිරූපිකාවක සහ නිළියකි
දිවිය සහ වෘත්තිය 
මාව්රා 7වන ශ්‍රේණියේ දී සිය පුවලේ නාමය "හුසේන්" සිට "හොකේන්" ලෙස වෙනස් කළේ එයට අනන්‍ය උච්චාරණයක් ලබාදීමටයි
ARY මියුසික්හි කටයුතු කිරීමට ප්‍රථම ඇය වේදිකා ශිල්පිනියක ලෙස කටයුතු කළා ය
මාව්රා ජනප්‍රියත්වයට පත්වූයේ ආහිස්තා ආහිස්තා, ඉක් තමන්නා ලහසිල් සි සහ නිඛර් ගයේ ගුලාබ් සරේ වැනි පාකිස්ථාන රූපවාහිනී මාලා නාට්‍ය තුළිනි
ඇය සිය හින්දි චිත්‍රපට ආගමනය සනිටුහන් කළේ ඉන්දියානු ප්‍රේම වෘත්තාන්ත චිත්‍රපටයක් වූ සනම් තේරි කසම් තුළිනි
මෙහි ඇය හර්ෂ්වර්ධන් රානේ සමග චරිත නිරූපණය කළා ය
ඇය ලන්ඩන් විශ්වවිද්‍යාලයේ නීති ඩිප්ලෝමාවක් හදාරා ඇත
මතභේදය 
පාකිස්ථානය තුළ තහනමට ලක්වූ ෆැන්ටම් නම් ඉන්දියානු චිත්‍රපටය පිළිබඳ හඬනැගීම හේතුවෙන් මාව්රා සමාජ මාධ්‍ය තුළ තාඩන පීඩනයන්ට ලක්වූවා ය
ඇය සමාජ මාධ්‍ය වේදිකාවක් වන ඉන්ස්ටග්‍රෑම් තුළ ක්‍රියාකාරී ය
නිර්මාණ දායකත්වය

රූපවාහිනිය

ටෙලිචිත්‍රපට

චිත්‍රපට

ආශ්‍රේයයන්

බාහිර සබැඳි 

මාව්රා හොකේන් සඳහා ෆෙස්බුක්හි ඇති ගිණුම
මාව්රා හොකේන් සඳහා ඉන්ටර්නෙට් මූවී ඩේටාබේස්හි ඇති ගිණුම

21වන සියවසේ පාකිස්ථානි නිළියෝ
ජීවත්වන්නෝ
පාකිස්ථානි නිරූපිකාවෝ
පාකිස්ථානි චිත්‍රපට නිළියෝ
පාකිස්ථානි රූපවාහිනී නිළියෝ
ඉස්ලාමාබාද්හි ජනයා
කරාචියේ ජනයා
උපන් වර්ෂ දක්නට නොමැති ලිපි (ජීවත්ව්නනෝ)
සුජෝයි ඝෝෂ් යනු ඉන්දියානු චිත්‍රපට අධ්‍යක්ෂකවරයකු, නළුවකු සහ තිර රචකයෙකි
ඔහු විසින් ජාන්කාර් බීට්ස් (2003), හෝම් ඩිලිවරි
ආප්කෝ
ඝාර් තක් (2005), අලාදින් (2009), කහානි (2012) සහ කහානි 2 (2016) යන චිත්‍රපට අධ්‍යක්ෂණය කොට ඇත
මුල්කාලීන දිවිය
සුජෝයි ඝෝෂ් උපත ලැබූයේ කල්කටාවේ ය
ඔහු ශාන්ත ජේම්ස් විද්‍යාලයෙන් අධ්‍යාපනය ලැබී ය
භෝවනිපෝර්හි නැවතී සිටි ඔහු 13වන වියේ දී ලන්ඩනය කරා පැමිණියේ ය
සුජෝයි ඩාර්ලිංටන්හි එලිසබෙත් රැජිනගේ කොලීජියෙන් සිය උසස් පෙළ හදාළේ ය
ඉංජිනේරු උපාධියක් දරන ඔහුට මැංචෙස්ටර් විශ්වවිද්‍යාලයේ MBA උපාධියක් ද ඇත
රොයිටර්ස්හි මාධ්‍ය කොට්ඨාසයේ දකුණු ආසියානු ප්‍රධානියා ලෙස කටයුතු කළ ඔහු 1999දී ඉන් ඉවත් විය
සුජෝයි මනෝවිද්‍යාඥවරියක වන වෛශාලි සමග විවාහ විය
ඔවුනට දියා සහ අග්නි නම් දරුව්න දෙදෙනකු වේ
දියා ජෛව විද්‍යා ශිෂ්‍යාවක වන අතර, අග්නි හිටපු වෘත්තීය රග්බි ක්‍රීඩකයෙකි
වෘත්තිය
ඝෝෂ් සිය කුළුඳුල් අධ්‍යක්ෂණය සිදුකළේ 2003 අඩු-වියදම් චිත්‍රපටයක් වූ ජාන්කාර් බීට්ස් චිත්‍රපටයේ ය
ආර්. ඩී. බර්මන්ට උපාහර ලෙසින් නිර්මාණය වූ මෙය විස්මයජනක ලෙස ජනප්‍රිය විය
ඔහුගේ ඊළඟ නිර්මාණ වූ හෝම් ඩිලිවරි සහ අලාදින් බොක්ස් ඔෆීස් අතින් සාර්ථක නොවිණි
2012දී විද්‍යා බාලන් ප්‍රධාන චරිත නිරූපණය කළ ඔහුගේ කහානි'' චිත්‍රපටය පුළුල් ආර්ථික සාර්ථකත්වයක් මෙන්ම විචාරක පැසසුම ද හිමි කරගත්තේ ය
ඔහු රංගන වෘත්තියට පිවිසියේ 2012 දෙසැම්බ‍රයේ රිතුපර්නෝ ඝෝෂ් අධ්‍යක්ෂණය කළ චිත්‍රපටයක බෙංගාලි රහස් පරීක්ෂක බ්යොම්කේෂ් බක්ෂිගේ චරිතය නිරූපණය කරමිනි
IPL කණ්ඩායමක් වන කොල්කතා නයිට් රයිඩර්ස් කණ්ඩායමේ තේමා ටැගය වන "කොර්බෝ ලොර්බෝ ජීත්බෝ රේ" යන්න රචනා කළේ මොහු බව එතරම් ප්‍රකට නොවූ කර්ණකි
චිත්‍රපට නාමාවලිය

සම්මාන

ආශ්‍රේයයන්

බාහිර සබැඳි

ජීවත්වන්නෝ
21වන සියවසේ ඉන්දියානු චිත්‍රපට අධ්‍යක්ෂකවරු
ඉන්දියානු තිරරචකයෝ
කොල්කතාවේ චිත්‍රපට අධ්‍යක්ෂකවරු
බෙංගාලි චිත්‍රපට අධ්‍යක්ෂකවරු
හින්දි-භාෂා චිත්‍රපට අධ්‍යක්ෂකවරු
මැන්චෙස්ටර් විශ්වවිද්‍යාලයේ ආදිශිෂ්‍යයෝ
සෝනු සූද් යනු ප්‍රධාන වශයෙන්ම හින්දි, තෙලිඟු, සහ දෙමළ චිත්‍රපටවල කටයුතු කරන ඉන්දියානු චිත්‍රපට නළුවකු, නිරූපණ ශිල්පියකු සහ නිෂ්පාදකවරයෙකි
ඔහු කන්නඩ සහ පන්ජාබි චිත්‍රපට කිහිපයක ද චරිත නිරූපණය කොට ඇත
2009දී ඔහු ආන්ධ්‍රා ප්‍රදේශ් ප්‍රාන්ත හොඳම දුෂ්ටයා සඳහා නන්දි සම්මානය සහ හොඳම සහාය නළුවා සඳහා ෆිල්ම්ෆෙයාර් සම්මානය – තෙලිඟු සම්මාන හිමි කරගත්තේ සුප්‍රකට තෙලිඟු චිත්‍රපටයක් වූ අරුන්දතී චිත්‍රපටයේ ඔහුගේ රංගනය වෙනුවෙනි
2010දී, ඔහු ඍණාත්මක චරිතයක හොඳම නළුවා සඳහා අප්සරා සම්මානය සහ ඍණාත්මක චරිතයක හොඳම නිරූපණය සඳහා අයිෆා සම්මානය හිමි කරගත්තේ දබාන්ග් බොලිවුඩ් චිත්‍රපටය වෙනුවෙනි
2012දී, ඔහු ඍණාත්මක චරිතයක හොඳම නළුවා සඳහා SIIMA සම්මානය හිමි කරගත්තේ ජුලයි චිත්‍රපටයේ රංගනය වෙනුවෙනි
ඔහුගේ ප්‍රකට චිත්‍රපට ලෙස යුවා (2004), අතාදු (2005), ආෂික් බනායා ආප්නේ (2005), ජෝධා අක්බර් (2008), දූකුඩු (2011) සහ ෂූට්අවුට් ඇට් වඩාලා (2013) චිත්‍රපට සැලකේ.

ඔහු ඇපලෝ ටයර්ස්, එයාර්ටෙල් සඳහා වෙළඳ දැන්වීම්වල පෙනී සිට ඇත
2016 ජූලි මස, ඔහු ශක්ති සාගර් ප්‍රොඩක්ෂන්ස් යනුවෙන් නිෂ්පාදන සමාගමක් ස්ථාපිත කළේ ය
මෙය ඔහුගේ පියා වූ ශක්ති සාගර්ගේ නම අනුව නම්කෙරිණි
වෘත්තිය
1999දී, සූද් දෙමළ භාෂා චිත්‍රපට සඳහා හඳුන්වා දුන්නේ කල්ලාලගර් සහ නෙන්ජිනිලේ වැනි චිත්‍රපට තුළිනි
අනතුරුව ඔහු 2000දී හෑන්ඩ්ස් අප්
තෙලිඟු චිත්‍රපටයේ එදිරිවාදී චරිතයක් නිරූපණය කළේ ය
2001දී ඔහු මජුනු චිත්‍රපටයට දායක විය
අනුතරුව හින්දි චිත්‍රපටවල රංගනය ඇරඹි ඔහු 2002දී ෂාහිද්-ඉ-අසාම් හි භගත් සිංගේ චරිතය නිරූපණය කළේ ය
සූද්ව ප්‍රේක්ෂකයා විසින් හඳුනාගත්තේ 2004 මණි රත්නම්ගේ හුවා චිත්‍රපටයේ අභිෂේක් බච්චන්ගේ සොයුරා ලෙස ඔහු කළ රංගනය සහ 2005 ආෂික් බනායා ආප්නේ චිත්‍රපටය තුළිනි
2005දී ටොලිවුඩයේ සුපර් චිත්‍රපටයේ මුදාහැරීමත් සමග ඔහු ඉහළ ජනප්‍රියත්වයක් ලැබී ය
මෙම චිත්‍රපටයේ ඔහුගේ සහ-නළු නාගාර්ජුනා දියුණු-තාක්ෂණික සොරකුගේ චරිතය නිරූපණය කළේ ය
ඔහුගේ ඊළඟ චිත්‍රපටය වූයේ අතාදු චිත්‍රපටයයි
2006දී ඔහු අශෝක් චිත්‍රපටයේ නැවත වරක් දුෂ්ට චරිතයක් නිරූපණය කළේ ය
මෙය සාමාන්‍ය ආදායම් ලද චිත්‍රපටයක් වුවත්, මේ වනවිට ඔහු තෙලිඟු චිත්‍රපට තුළ ජනප්‍රියත්වයට පත්ව සිටියේ ය
2009දී ඔහු අරුන්දතී චිත්‍රපටයේ පසුපතිගේ චරිතය නිරූපණය කළේ ය
අරුන්දතී තෙලිඟු චිත්‍රපටයෙන් පසුව ඔහු ඉන්දියානු වීරකථා චිත්‍රපටයක් වූ ජෝධා අක්බර් හි රාජ්කුමාර් සුජාමල්ගේ චරිතය නිරූපණය කළේ ය
2009දී, ඔහු අංජනේයුලු චිත්‍රපටයේ බාඩා නම් මැරයකුගේ චරිතය නිරූපණය කළේ රවී තේජා සමගිනි
2009 වර්ෂයේ පසු අර්ධයේ දී, ඔහු ඒක් නිරංජන් නම් තෙලිඟු චිත්‍රපටයේ දුෂ්ට චරිතයක් නිරූපණය කළේ ය
2010දී ඔහු අභිනව් කාශ්‍යප්ගේ දබාන්ග් චිත්‍රපටයේ ප්‍රධාන චුෂ්ටයාගේ චරිතය නිරූපණය කළේ ය
මෙහි සෙසු ප්‍රධාන චරිත නිරූපණය කළේ සල්මන් ඛාන් විසිනි
සිය කන්නඩ ආගමනය සනිටුහන් කරමින් ඔහු සුදීප් සමග විෂ්ණුවර්ධන (2011) චිත්‍රපටයේ රඟපෑවේ ය
මෙහි ඔහුගේ රංගනයට යහපත් ප්‍රතිචාර හිමි විය
මොහු 2014 වර්ෂයේදී හැපි නිව් ඉයර් හින්දි චිත්‍රපටයේ චරිතයකට දායක වී ඇත
එහි ජග් යන චරිතය නිරූපණය කරන ඔහු කන් මදක් නෑසෙන සුලු හිටපු කපිතාන්වරයකු ලෙස රංගනයෙන් දායක වේ
2017 මාර්තු වන විට, ඔහු සංජේ ලීලා භන්සාලිගේ ඓතිහාසික නාට්‍ය චිත්‍රපටයක් වන පද්මාවතී හා සම්බන්ධ වූ බැව් සඳහන් වේ